|  |
| --- |
| **Programul Operaţional Regional 2014-2020**  **AXA PRIORITARĂ 1, PRIORITATEA DE INVESTIŢII 1.1, Obiectiv Specific 1.2 „Creşterea inovării în companii prin sprijinirea abordărilor multisectoriale rezultate în urma implementării “Inițiativei Regiuni mai puţin dezvoltate” în România**  Dezvoltarea unui model conceptual inovativ (Proof-of-Concept) |
|  |

GHIDUL SOLICITANTULUI

**CONDIȚII SPECIFICE DE ACCESARE A FONDURILOR PENTRU APELUL DE PROIECTE NR. POR/2022/1/1.1/OS 1.2/2 – PROOF OF CONCEPT**

**PREAMBUL**

Acest document reprezintă condițiile specifice de accesare a fondurilor pentru apelul de proiecte **Dezvoltarea unui model conceptual inovativ (Proof-of-Concept), nr. POR/2022/1/1.1/OS 1.2/2**– Axa prioritară 1 - Promovarea transferului tehnologic, Prioritatea de investiții 1.1 Promovarea investițiilor în cercetare-inovare, dezvoltarea de legături și sinergii între întreprinderi, centrele de cercetare și dezvoltare și învățământul superior, în special promovarea investițiilor în dezvoltarea de produse și servicii, transferul de tehnologii, inovarea socială, ecoinovarea și aplicațiile de servicii publice, stimularea cererii, crearea de rețele și de grupuri și inovarea deschisă prin specializarea inteligentă, precum și sprijinirea activităților de cercetare tehnologică și aplicată, liniilor-pilot, acțiunilor de validare precoce a produselor, capacităților de producție avansate și de primă producție, în special în domeniul tehnologiilor generice esențiale și difuzării tehnologiilor de uz general, ***Obiectivul Specific 1.2 - Sprijinirea specializării inteligente în regiunile mai puţin dezvoltate, selectate ca pilot în cadrul „Iniţiativei DG Regio pentru regiuni mai puţin dezvoltate”*** în cadrul Programului Operaţional Regional (POR) 2014-2020.

În cadrul prezentului document, prin Ghidul general se înţelege documentul cu titlul Ghidul solicitantului - Condiții generale de accesare a fondurilor în cadrul POR 2014-2020, iar prin Ghidul specific apelului de proiecte, se înțelege prezentul document. În cazul în care prin prezentul ghid se face trimitere la anumite secțiuni din Ghidul general, se aplică doar respectiva secțiune. Restul prevederilor din Ghidul general, la care nu se face trimitere prin prezentul ghid nu sunt aplicabile.

Aspectele cuprinse în acest document ce derivă din Programul Operațional Regional 2014-2020 (în continuare POR) și modul său de implementare, vor fi interpretate exclusiv de către Ministerul Dezvoltării, Lucrărilor Publice și Administrației (MDLPA prin instrucțiunile emise de AMPOR) cu respectarea legislației în vigoare și folosind metoda de interpretare sistematică.

**IMPORTANT**

Vă recomandăm ca înainte de a începe completarea cererii de finanțare să vă asiguraţi că aţi parcurs toate informaţiile prezentate în acest document, precum şi toate prevederile Ghidului General şi să vă asigurați că aţi înţeles toate aspectele legate de specificul intervenţiilor finanţate în cadrul prezentului apel de proiecte.

Vă recomandăm ca până la data limită de depunere a cererilor de finanţare în cadrul prezentului apel de proiecte, să consultaţi periodic pagina de internet [**www.inforegio.ro**](http://www.inforegio.ro), pentru a urmări eventualele modificări ale condiţiilor generale și/sau specifice, precum și alte comunicări/ clarificări pentru accesarea fondurilor în cadrul POR 2014-2020.

Pentru a facilita procesul de completare şi transmitere a cererilor de finanţare, la sediul Agențiilor pentru Dezvoltare Regională (ADR)[[1]](#footnote-1) funcţionează un birou de informare, unde solicitanţii pot fi asistaţi, în mod gratuit, în clarificarea unor aspecte legate de completarea şi pregătirea cererii de finanţare. Întrebările relevante şi răspunsurile corespunzătoare sunt publicate periodic pe pagina de internet a Agențiilor pentru Dezvoltare Regională (ADR), la secțiunea dedicată POR 2014-2020.

**CUPRINS**

[1. INFORMAȚII AXA PRIORITARA/PRIORITATEA DE INVESTITII/OPERATIUNEA 4](#_Toc101351319)

[1.1 Axa prioritară 1: Promovarea transferului tehnologic 4](#_Toc101351320)

[1.2 Obiectivul specific al axei prioritare/priorității de investiții 4](#_Toc101351321)

[1.3 Operațiunea 4](#_Toc101351322)

[1.4 Regiunile în cadrul cărora se pot solicita finanțări în cadrul prezentului apel de proiecte 4](#_Toc101351323)

[1.5 Acțiunile sprijinite în cadrul prezentului apel de proiecte 4](#_Toc101351324)

[1.6 Indicatori specifici programului 5](#_Toc101351325)

[1.7 Indicatori suplimentari de proiect 6](#_Toc101351326)

[1.8 Cuantumul co-finanțării nerambursabile acordate în cadrul prezentului apel de proiecte 6](#_Toc101351327)

[2. INFORMAȚII APEL DE PROIECTE 7](#_Toc101351328)

[2.1 Ce tip de apel de proiecte se lansează? 7](#_Toc101351329)

[2.2 Care este perioada în care pot fi depuse proiectele? 8](#_Toc101351330)

[2.3 Unde se depun proiectele și care este modalitatea de depunere? 8](#_Toc101351331)

[2.4 Valoarea minimă și maximă a finanţării nerambursabile ce poată fi acordată în cadrul prezentului apel 8](#_Toc101351332)

[2.5 Alocarea apelului de proiecte 9](#_Toc101351333)

[2.6 Care este specificul proiectelor ce pot fi depuse în cadrul prezentului apel de proiecte? 10](#_Toc101351334)

[2.7 Cine poate solicita finanțarea în cadrul prezentului apel de proiecte? 13](#_Toc101351335)

[3. REGULI PRIVIND AJUTORUL DE MINIMIS 13](#_Toc101351336)

[3.1 Tipurile de întreprinderi – microîntreprinderi, întreprinderi mici, mijlocii și mari 13](#_Toc101351337)

[3.2 Întreprindere în dificultate 15](#_Toc101351338)

[3.3 Ajutorul de minimis acordat în cadrul prezentului apel 16](#_Toc101351339)

[Valoarea ajutorului de minimis 16](#_Toc101351340)

[Întreprinderea unică 17](#_Toc101351341)

[3.4 Data acordării ajutorului de minimis 19](#_Toc101351342)

[4. CRITERII DE ELIGIBILITATE ŞI SELECŢIE 20](#_Toc101351343)

[4.1 Reguli generale 20](#_Toc101351344)

[4.2 Eligibilitatea solicitanților 21](#_Toc101351345)

[4.3 Eligibilitatea proiectului și a activităților 24](#_Toc101351346)

4.4 Criterii de evaluare tehnică și financiară.................................................................. 26

[4.5 Eligibilitatea cheltuielilor 26](#_Toc101351347)

[4.5.1 Baza legală pentru stabilirea eligibilității cheltuielilor: 26](#_Toc101351348)

[4.5.2 Condiții cumulative de eligibilitate a cheltuielilor: 27](#_Toc101351349)

[4.5.3 Categorii de cheltuieli eligibile/ne-eligibile în cadrul acestui apel de proiecte 28](#_Toc101351350)

[4.5.4 Categorii de cheltuieli 28](#_Toc101351351)

[A. Categorii de cheltuieli eligibile: 28](#_Toc101351352)

[B. Categorii de cheltuieli neeligibile: 32](#_Toc101351353)

[5. COMPLETAREA CERERILOR DE FINANŢARE 33](#_Toc101351354)

[5.1 Anexele la depunerea cererii de finanțare 35](#_Toc101351355)

[6. PROCESUL DE EVALUARE, SELECȚIE, PRECONRACTARE, CONTRACTARE 39](#_Toc101351356)

[6.1 Care sunt etapele procesului de evaluare, selecție și contractare a proiectelor? 39](#_Toc101351357)

[A. Conformitate administrativă și eligibilitate. 39](#_Toc101351358)

[B. Evaluarea tehnică și financiară, inclusiv vizita la fața locului 40](#_Toc101351359)

[C. Etapa precontractuală 41](#_Toc101351360)

[D. Etapa de contractare OI/AM 42](#_Toc101351361)

[6.2 Care sunt clauzele contractuale aplicabile ? 43](#_Toc101351362)

[6.3 Depunerea și soluționarea contestațiilor 43](#_Toc101351363)

[7. PREVEDERI FINALE 43](#_Toc101351364)

[8. ANEXE 44](#_Toc101351365)

# INFORMAȚII AXA PRIORITARA/PRIORITATEA DE INVESTITII/OPERATIUNEA

## Axa prioritară 1: Promovarea transferului tehnologic

|  |  |
| --- | --- |
| *Prioritate de investiții 1.1* | Promovarea investițiilor în cercetare-inovare, dezvoltarea de legături și sinergii între întreprinderi, centrele de cercetare și dezvoltare și învățământul superior, în special promovarea investițiilor în dezvoltarea de produse și de servicii, transferul de tehnologii, inovarea socială, ecoinovarea și aplicațiile de servicii publice, stimularea cererii, crearea de rețele și de grupuri și inovarea deschisă prin specializarea inteligentă, precum și sprijinirea activităților de cercetare tehnologică și aplicată, liniilor-pilot, acțiunilor de validare precoce a produselor, capacităților de producție avansate și de primă producție, în special în domeniul tehnologiilor generice esențiale și difuzării tehnologiilor de uz general. |

## Obiectivul specific al axei prioritare/priorității de investiții

|  |  |
| --- | --- |
| *Obiectiv Specific* | O.S. 1.2 - Creşterea inovării în companii prin sprijinirea abordărilor multisectoriale rezultate în urma implementării “Inițiativei Regiuni mai puţin dezvoltate” în România. |

Programul de față vizează maximizarea valorii cercetării într-unul dintre sectoarele de specializare inteligentă pentru a verifica potențialul de inovare, de comercializare și valorificare economică și socială al unui concept dezvoltat de o întreprindere.

## Operațiunea

|  |  |
| --- | --- |
| *Operațiunea 1.2* | Creşterea inovării în companii prin sprijinirea abordărilor multisectoriale rezultate în urma implementării "Inițiativei Regiuni mai puţin dezvoltate" în România |

## Regiunile în cadrul cărora se pot solicita finanțări în cadrul prezentului apel de proiecte

**Prioritatea de investiții 1.1 – Obiectivul Specific 1.2** se va concentra pe sprijinirea **priorităţilor de specializare inteligentă** identificate în toate regiunile din România (Bucureşti-Ilfov, Nord-Est, Sud-Est, Sud Muntenia, Sud-Vest Oltenia, Vest, Nord-Vest şi Centru). De asemenea, a se vedea lista sectoarelor pentru care nu se acordă sprijin financiar în conformitate cu prevederile legale aplicabile ajutorului de minimis/FEDR – **Anexa 2.a la prezentul ghid.**

|  |  |
| --- | --- |
| **Atenție** | **Sunt eligibile în cadrul prezentului apel de proiecte investiţiile realizate atât în mediul urban, cât şi în mediul rural.** |

## Acțiunile sprijinite în cadrul prezentului apel de proiecte

**Ce se dorește a fi finanțat:**

Prin intermediul acestui apel de proiecte vor fi sprijinite IMM-urile care realizează activităţi specifice cu caracter inovativ, având ca scop principal demonstrarea funcţionalităţii şi verificarea unui anumit concept de produs, serviciu sau proces, în domeniile de specializare inteligentă menţionate în Ghid, care poate fi realizat şi introdus pe piaţă, demonstrând parcurgerea etapelor de maturitate tehnologică de la nivelul 3 la nivelul 4 sau 5.

**Ce nu se dorește a fi finanțat:**

Nu se finanțează proiectele pentru care se propune exclusiv realizarea de cercetări privind **identificarea nivelului de tehnologie /tehnologizare existent în cadrul unei anumite IMM și/sau pe piață** cu scopul de a se achiziționa echipamente/active performante. De asemenea, nu se finanțează **proiectele de cercetare care au în vedere exclusiv realizarea de audituri tehnologice cu scopul de fi îmbunătățită tehnologia existență** prin simpla achiziție de active comercializate pe piață. În plus, nu sunt eligibile proiectele care reprezintă exclusiv **studii de piață ale unui anumit sector de activitate/produs/serviciu/proces existent si/sau propus a fi lansat pe piața de profil.**

**Ce trebuie să facă solicitantul:**

Este obligația solicitantului să demonstreze, la momentul depunerii cererii de finantare, că nivelul de dezvoltare tehnologică initial al conceptului este TRL3, că proiectul are în vederea realizarea unei cercetări inovative privind nivelul de dezvoltare tehnologică cu scopul de a demonstra trecerea temei de cercetare de la TRL 3 la TRL 4 și/sau TRL5, cu scopul de a demonstra funcționalitatea și de a verifica un anumit concept de produs, serviciu sau proces care poate fi realizat și pus pe piață. Solicitantul trebuie să demonstreze necesitatea activităţilor propuse spre finanţare pentru atingerea scopului proiectului. **A se vedea secțiunea 2.6 la prezentul ghid** cu privire la descrierea TRL 4-5.

Documentele acceptate, ce trebuie depuse odată cu cererea de finanțare, care atesta nivelul de dezvoltare tehnologică TRL 3 sunt:

* Raport privind prezentarea ipotezelor cercetării și a rezultatelor ce se așteaptă a fi obținute; și/sau
* Studii analitice și experimentale la scară de laborator; și/sau
* Rezultatele testelor de laborator pentru determinarea parametrilor de interes și compararea cu predicțiile teoretice pentru sub-sistemele critice.

|  |  |
| --- | --- |
| **Atenție** | Dacă beneficiarul demonstrează că premisele și/sau testarea modelului conceptual inovativ nu poate fi continuată, nefiind demonstrată funcționalitatea și/sau validitatea unui potențial produs, serviciu sau proces care poate fi realizat și pus pe piață, poate înceta contractul de finanțare la finalul TRL 4, fără recuperarea finanțării nerambursabile acordate integral și/sau proporțional. În acest caz, beneficiarul are dreptul doar la cheltuielile directe ocazionate de activitățile realizate în cadrul proiectului pentru cealaltă etapă, cu excepția activelor corporale și necorporale. |

## Indicatori specifici programului

În cadrul POR 2014 – 2020, pentru Axa Prioritară 1 – Promovarea transferului tehnologic sunt identificați următorii indicatori:

|  |  |
| --- | --- |
| **COD INDICATOR** | **DENUMIRE INDICATOR SI UNITATE DE MASURA** |
| 1S1 | IMM-uri inovative care colaborează  cu alții |
| 1S70 | Cooperări implementate ca urmare a „Iniţiativei Regiuni mai puţin dezvoltate” (indicator de realizare) |
| CO01 | Număr de societăți sprijinite(indicator de realizare) |
| CO02 | Număr de întreprinderi care primesc granturi (indicator de realizare) |

La completarea cererii de finanțare în MySMIS, indicatorii axei prioritare se vor introduce în tabelul dedicat indicatorilor prestabiliți de realizare (secțiunea Indicatori prestabiliți). Se va menționa valoarea 1 pentru fiecare dintre indicatorii mai sus menționati.

## Indicatori suplimentari de proiect

Indicatorii de proiect, care fac obiectul monitorizării implementării activităţilor se referă la:

* Numărul parcurs de etape specifice de validare a ipotezelor si testare a modelului conceptual propus pe baza planului de lucru prezentat la finalul perioadei de implementare a proiectului (etapele de TRL 4, respectiv 5)
* Numărul de diseminări ale metodologiei utilizate și ale rezultatelor obținute în cadrul proiectului, prin orice mijloace, până la finalul exercițiului financiar ulterior anului fiscal în care se finalizează implementarea proiectului (ex. prin publicații sau evenimente științifice, academice sau cu scop de crowdfunding, marketing etc., prin orice canale de comunicare etc.) – solicitantul va detalia în cadrul cererii de finanțare,

În cadrul Declarației de angajament anexată la cererea de finanțare, solicitantul va declara pe proprie răspundere asumarea realizării indicatorilor de mai sus conformtermenelorprevăzute,în conformitate cu prevederile contractului de finanțare.

|  |  |
| --- | --- |
| **Atenție** | **Este obligatorie selectarea și asumarea tuturor indicatorilor mentionaţi mai sus.** Nu se va admite selectarea altor indicatori in afara de cei mentionați la secțiunile 1.6 și 1.7. |

**Neîndeplinirea indicatorilor anterior menționaţi la termenele stabilite va conduce la recuperarea totală/ proporțională a finanțării nerambursabile acordate în cadrul tuturor etapelor proiectului.**

|  |  |
| --- | --- |
| **Atenție** | **A se vedea clauzele specifice din Anexa nr. 5 la prezentul ghid privind recuperarea totală/proporțională a finanțării nerambursabile acordate în cadrul etapelor proiectului pentru neîndeplineara totală/îndeplinirea parțială a țintelor asumate privind indicatorii din cadrul proiectului.** |

La completarea cererii de finanțare în MySMIS, indicatorii menționați în cadrul prezentei secțiuni se vor introduce în tabelul indicatorilor suplimentari de realizare (secțiunea Indicatori suplimentari proiect).

## Cuantumul co-finanțării nerambursabile acordate în cadrul prezentului apel de proiecte

Contribuția programului (acoperită din FEDR și bugetul de stat) este de maximum 90% din valoarea eligibilă a cheltuielilor finanțabile prin ajutor de minimis și în limita plafonului de minimis, în conformitate cu prevederile regulamentului aplicabil.

În conformitate cu prevederile Regulamentului (UE) NR. 1407/2013 al CE din 18 decembrie 2013, privind aplicarea articolelor 107 și 108 din Tratatul privind funcționarea Uniunii Europene, cuantumul ajutoarelor de minimis este de maximum 200.000 EUR pentru 3 ani financiari consecutivi, cu excepţia sectorului transport rutier de mărfuri în contul terţilor sau contra cost, caz în care cuantumul ajutorului este stabilit la limita de 100.000 EUR.

Cu toate acestea, estimarea solicitanților cu privire la valoarea finanțării nerambursabile solicitate trebuie să ia în considerare posibilele fluctuații de curs valutar la momentul acordării ajutorului de minimis, respectiv la momentul încheierii contractului de finanțare. Astfel, indiferent de fluctuațiile valutare ale cursului de schimb, la momentul acordării ajutorului, valoarea nerambursabilă solicitată nu trebuie să depășească valorile maxime eligibile mai sus menționate, in caz contrar proiectul va fi respins**.**

**Pentru ajutoarele de minimis acordate eşalonat, în mai multe tranşe, acestea se actualizează la valoarea lor în momentul în care sunt acordate, utilizând rata de actualizare aplicabilă la data acordării ajutoarelor.**

**În cazul în care, prin acordarea unor noi ajutoare de minimis, s-ar depăşi plafonul maxim menţionat 200.000 eur, respctiv 100.000 eur, solicitantul poate beneficia de prevederile prezentei scheme, numai dacă își ajustează acea parte din finanţarea nerambursabilă solicitată care nu se încadrează în plafonul de minimis, până la data acordării ajutorului.**

Pentru detalii se vor vedea inclusiv **secțiunile 2.4, 3.3 și respectiv 4.3 la prezentul ghid.**

# INFORMAȚII APEL DE PROIECTE

## 

## Ce tip de apel de proiecte se lansează?

Acest apel de proiecte este de tip non-competitiv, primul venit primul servit, cu termen limită de depunere a cererilor de finanțare.

In functie de numărul proiectelor depuse, respectiv de valoarea finanțărilor solicitate, raportată la alocarea financiară disponibilă, proiectele care nu se încadrează în 120% din alocare pot fi incluse in lista de rezerva, fara demararea/parcurgerea etapelor procesului de evaluare și selecție (verificarea conformității administrative și eligibilității, evaluarea tehnică și financiară).

În cadrul acestui apel, proiectele pot fi depuse doar în perioada menționată în **secțiunea 2.2. din prezentul document**. Selecția proiectelor se va realiza conform prevederilor de mai jos.

Cererile de finanțare depuse în perioada menționată vor parcurge etapele de verificare a conformității administrative și eligibilității și evaluare tehnică și financiară, urmând a fi contractate cele care au obținut cel puțin 70 de puncte (pragul de calitate) și care se încadrează în alocarea financiară disponibilă pentru acest apel, în ordinea descrescătoare a punctajelor obținute.

Proiectele care obțin mai puțin **de 70 de puncte sunt respinse de la finanțare.**

În cadrul prezentului apel de proiecte se aplică schema de ajutor de minimis aprobată prin Ordinul MLPDA nr. 4.003 din 26 octombrie 2020, privind aprobarea schemei de ajutor de minimis pentru sprijinirea IMM in vederea realizării de procese de dezvoltare a unor modele conceptuale inovative în domeniile de specializare inteligentă, în cadrul Programului Operațional Regional 2014-2020, cu modificările și completările ulterioare (Schema de ajutor de minimis).

## Care este perioada în care pot fi depuse proiectele?

Apelul de proiecte se lansează prin publicarea pe site-ul [www.inforegio.ro](http://www.inforegio.ro) a ordinului ministrului dezvoltării, lucrărilor publice și administrației de aprobare a prezentului ghid.

Proiectele se vor transmite exclusiv prin aplicația MYSMIS, în intervalului cuprins între data și ora de începere a depunerii de proiecte și data și ora de închidere a apelului de proiecte.

**Data și ora dechiderii apelului de proiecte: 27.06.2022, ora 12:00:00**

**Data și ora închiderii apelului de proiecte: 27.07.2022, ora 12:00:00.**

|  |  |
| --- | --- |
| **Atenție** | **Este riscul solicitantului în ceea ce privește pregătirea și depunerea proiectelor în cadrul prezentului apel în cazul în care acestea nu sunt selectate pentru finanțare și/sau nu se acordă ajutorul de minimis. De asemenea, solicitantul își asumă riscurile ce pot decurge din procesul de evaluare, selecție, contractare și implementare a proiectelor cu privire la cheltuielile efectuate în vederea pregătirii și implementării și atingerea rezultatelor preconizate aferente proiectelor depuse în cadrul prezentului apel.** |

## Unde se depun proiectele și care este modalitatea de depunere?

În cadrul prezentului apel de proiecte, cererile de finanțare se vor depune exclusiv prin aplicația electronică MySMIS, disponibilă la adresa web [**http://www.fonduri-ue.ro/mysmis**](http://www.fonduri-ue.ro/mysmis), doar în intervalul mai sus menționat.

## Valoarea minimă și maximă a finanţării nerambursabile ce poată fi acordată în cadrul prezentului apel

Valoarea finanțării nerambursabile acordate este de **maximum de 200.000 euro, echivalent în lei la cursul de schimb Inforeuro, valabil la data lansării apelului de proiecte.** Valoarea finanţării nerambursabile acordate *de minimis* se stabileşte în funcţie de ajutoarele de minimis primite în ultimii trei ani financiari/fiscali consecutivi, dar nu poate fi mai mica de 25.000 euro și mai mare de 200.000 euro.

Valoarea nerambursabilă trebuie să fie în limita a 90% din valoarea eligibilă a cheltuielii.

Criteriul de eligibilitate privind valoarea minimă şi maximă a finanţării nerambursabile se verifică la momentul depunerii cererii de finanţare, luând în considerare cursul valutar INFOREURO din luna aprilie 2022, respectiv 4,9477 RON/EUR. Cu toate acestea, încadrarea finanțării nerambursabile în plafonul de minimis se va verifica inclusiv în etapa contractuală, luându-se în considerare cursul de schimb INFOREURO valabil la data acordării ajutorului.

## Alocarea apelului de proiecte

Alocarea maximă nerambursabilă din Fondul European de Dezvoltare Regională şi co-finanţarea naţională aferentă prezentului apel de proiecte este echivalentul în lei a **10.697.059 euro**. Această alocare este detaliată pe regiuni de dezvoltare, astfel:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Regiunea de dezvoltare | NE | SE | S | SV | V | NV | C | BUC-ILF | TOTAL |
| Alocarea FEDR în cadrul apelului de proiecte (euro) | 1.104.252 | 1.117.472 | 1.183.648 | 900.144 | 885.104 | 865.116 | 1.039.264 | 1.880.000 | 8.975.000 |
| Alocarea BS în cadrul apelului de proiecte (euro) | 194.868 | 197.201 | 208.879 | 158.849 | 156.195 | 152.668 | 183.400 | 470.000 | 1.722.059 |
| Total alocat FEDR +BS (euro) | 1.299.120 | 1.314.673 | 1.392.527 | 1.058.993 | 1.041.299 | 1.017.784 | 1.222.664 | 2.350.000 | 10.697.059 |

*NOTĂ: Cursul valutar la care se calculează aceste alocări pentru introducerea datelor în MYSMIS este cursul de schimb Inforeuro, valabil în luna aprilie 2022, respectiv 4,9477 RON/EUR. Cu toate acestea, lista proiectelor finanţabile se va actualiza în funcţie de cursul valutar inforeuro din luna întrării în vigoare a contractelor de finanţare.*

## Care este specificul proiectelor ce pot fi depuse în cadrul prezentului apel de proiecte?

**Procesul de dezvoltare a modelului conceptual inovativ** va fi sustinut prin acordarea unui ajutor de minimis de tip grant.

Propunerile de proiecte trebuie să se încadreze într-una din situațiile următoare:

* se pornește de la un demonstrator experimental de laborator (TRL 3) și se concretizează un model conceptual inovativ printr-o tehnologie validată în laborator (TRL 4) (se parcurge o etapă de dezvoltare)
* se pornește de la un demonstrator experimental de laborator (TRL 3) și se concretizează un model conceptual inovativ printr-o tehnologie la scară redusă sau mărită validată ca un ansamblu unitar cu reproducerea prin similitudine a condițiilor reale de funcționare (TRL 5) (se parcurg două etape de dezvoltare);

|  |  |  |  |  |
| --- | --- | --- | --- | --- |
| Etapa | Descriere | Principalele elemente  avute in vedere | Livrabile | Evaluarea livrabilelor |
| TRL 1 | Principii de bază observate  Acesta este primul nivel de maturitate tehnologică. | * Cercetarea științifică teoretică/fundamentală începe să migreze spre cercetare-dezvoltare. | * Publicații care prezintă principiile de bază ale tehnologiei, sau observații ale realității fizice (inclusiv “discovery experiments”). | * Sunt prezentate ipotezele de lucru ce stau la baza modelului conceptual inovativ și urmează a fi testate și validate în etape următoare de dezvoltare a conceptului? * Se poate dovedi existența unui model conceptual inovativ relevant pentru sectorul în care acesta urmează a fi dezvoltat? |
| TRL 2 | Formularea conceptului tehnologic și a aplicației  Odată stabilite principiile de bază, se începe tranziția spre aplicații practice. Aplicațiile pot fi reale (identificate independent) sau speculative, prin urmare nu se așteaptă o analiză/argumentare detaliată a viitoarelor aplicații. Exemplele pot fi limitate la studii teoretice. | * Trecerea de la TRL 1 la TRL 2 reprezintă transferul ideilor pur teoretice spre cercetarea aplicată. | * Publicații sau alte documente care prezintă și argumentează modelul conceptual inclusiv din perspectiva fezabilității implementării acestuia. | * Se proiectează experimente pentru a corobora rezultatele fundamentale de la TRL 1? * Sunt înțelese mai bine/complet rezultatele obținute în TRL 1? * Există aplicații practice pentru acest model conceptual inovativ? |
| TRL 3 | Demonstrarea funcționalității conceptului si validarea componentelor individuale ale tehnologiei.  Demersul trebuie sa demonstreze trecerea de la faza teoretică (“pe hârtie”) la cea experimentală, pentru a verifica funcționalitatea conceptului.  Modelarea și simularea numerică pot fi utilizate pentru a completa experimentul fizic. | * Descrieți funcționalitatea de baza a tehnologiei propuse. * De ce ar fi interesata piata de această tehnologie? * Care sunt elementele cheie ale modelului conceptual propus? | * Raport privind prezentarea ipotezelor cercetării și a rezultatelor ce se așteaptă a fi obținute; * Studii analitice și experimentale la scară de laborator; * Rezultatele testelor de laborator pentru determinarea parametrilor de interes și compararea cu predicțiile teoretice pentru sub-sistemele critice. | * Studiile analitice și experimentale plasează modelul conceptual propus într-un context funcțional și de laborator adecvat; * Experimentele de laborator sunt proiectate ținând cont de repetabilitatea și controlul calității, pentru a verifica cantitativ dacă conceptul funcționează așa cum este de așteptat; * Demonstrațiile de laborator conduc la validarea ipotezelor de lucru prezentate. |

În cadrul prezentului apel, se vor avea în vedere următoarele categorii de activităţi:

|  |  |  |  |  |
| --- | --- | --- | --- | --- |
| Etapa | Descriere | Principalele elemente  avute in vedere | Livrabile | Evaluarea livrabilelor |
| TRL 4 | Validarea în condiții de laborator a componentelor și/sau ansamblului/sistemului.  Principalele componente ale tehnologiei sunt integrate si testate în laborator în condiții similare cu cele de operare pentru a se stabili funcționalitatea ansamblului. | * A fost realizată o demonstrație de laborator care integrează toate elementele cheie necesare pentru a rezolva problemele identificate și prezintă aspecte funcționale ale conceptului operat în funcție de cerințele pieței? | * Raport cu descrierea modului de desfășurare a demonstrației (ex. principalele etape ale demonstrației de laborator, valorile de referință avute în vedere, etc.); * Raport privind funcționalitatea componentelor ca un sistem; * Rezultatele testelor pentru ansamblul de componente, cu evidențierea similitudinii (sau diferențelor) în raport cu funcționalitatea și performanțele așteptate. | * Determinarea dacă componentele individuale ale unei tehnologii sunt interoperabile și pot fi integrate ca un proces; * Se urmărește ca în laborator, în condiții simulate cât mai aproape de mediile reale, componentele procesului să fie validate individual și ulterior integrate într-o manieră ad-hoc. |
| TRL 5 | Validarea modelului de laborator, la scară redusă sau mărită, după caz, cu reproducerea prin similitudine a condițiilor reale de funcționare.  Toate componentele tehnologiei sunt asamblate astfel încât configurația sistemului este similară aplicației finale în aproape toate aspectele.  Diferența principală între TRL 4 și TRL 5 este creșterea fidelității testelor de laborator în raport cu sistemul real,  respectiv cu condițiile reale de operare. Sistemul testat este foarte apropiat de prototip. | * Descrierea cerințelor de integrare a componentelor tehnologiei; * Descrierea planurilor de integrare a produsului în condiții reale de funcționare; * Descrierea cerințelor de mediu, inclusiv evenimente anormale sau extreme la care ar putea fi expus conceptul; * Enumerați și descrieți cerințele funcționale și de performanță ale modelului conceptual precum și reacțiile acestuia la expunerea în medii anormale și extreme. | * Rezultatele testelor de laborator, * Raport cu analiza diferențelor   între condițiile de laborator,  analiza semnificației testelor de laborator pentru funcționarea sistemului real. | * Se dovedește că principalele componente ale tehnologiei sunt integrate cu cele funcționale și sunt testate într-un mediu operațional simulat cu elemente realiste; * Se descrie cum nivelul de dezvoltare al conceptului răspunde cerințelor pieței în condiții reale de funcționare (inclusiv anormale și extreme). |

Lista domeniilor de specializare inteligentă aplicabile prezentului ghid se regăsesc în **Anexa nr. 2.a la prezentul ghid.**

## Cine poate solicita finanțarea în cadrul prezentului apel de proiecte?

Solicitanții prezentului apel de proiecte sunt **societățile înființate în baza legii Legii nr. 31/1990 privind societățile sau societățile cooperative înființate în conformitate cu Legea 1/2005 privind organizarea și funcționarea cooperației, care se încadrează în categoria IMM-urilor** (microîntreprinderi, întreprinderi mici, întreprinderi mijlocii) în sensul Legii 346/2004 privind stimularea înființării și dezvoltării întreprinderilor mici și mijlocii, cu modificările și completările ulterioare.

# REGULI PRIVIND AJUTORUL DE MINIMIS

În termeni generali, ajutorul de stat înseamnă orice ajutor (indiferent de forma sa) acordat unor anumite întreprinderi (entități care desfășoară activități economice[[2]](#footnote-2)) de către autoritățile publice. În măsura în care acest tip de ajutor denaturează concurența și afectează comerțul intracomunitar, acesta nu este compatibil cu piața internă, cu excepția cazurilor în care tratatele UE prevăd altfel.

Fondurile publice/resursele de stat sunt definite în sensul cel mai larg, incluzând toate nivelurile de autorități publice, indiferent că vorbim de autorități centrale, locale sau regionale[[3]](#footnote-3).

În categoria fondurilor publice/resurselor de stat sau gestionate de către stat intră: bugetul de stat; bugetele locale; bugetele instituțiilor/autorităților de stat/gestionate de stat, organizate la nivel național sau local; resursele gestionate de băncile sau instituțiile financiare de stat; fondurile de investiții gestionate de stat; alte surse bugetare gestionate de stat (inclusiv fondurile europene); resursele companiilor deținute de stat.

## Tipurile de întreprinderi – microîntreprinderi, întreprinderi mici, mijlocii și mari

În sensul normelor de ajutor de stat solicitanţii care desfăşoară activităţi economice se încadrează într-una din categoriile microîntreprinderi, întreprinderi mici, mijlocii sau mari, indiferent de forma de constituire (eg. organizație de cercetare și diseminare a cunoștințelor, societate, asociație, fundație, camere de comerţ, etc).

Întreprinderile, definite în sensul regulilor ajutorului de stat, se pot încadra în următoarele categorii, în funcție de numărul mediu de salariaţi şi valoarea activelor totale/cifrei de afaceri, în conformitate cu prevederile legale în vigoare[[4]](#footnote-4):

1. ***Categoria microîntreprinderilor și a întreprinderilor mici și mijlocii*** („IMM-uri”) este formată din întreprinderi care au mai puțin de 250 de angajați și a căror cifră de afaceri anuală nu depășește 50 de milioane EUR și/sau ale căror active totale nu depășesc 43 de milioane EUR.

* În cadrul categoriei IMM-urilor, ***o întreprindere mijlocie*** are mai puțin de 250 de salariaţi şi realizează o cifră de afaceri anuală netă de până la 50 milioane euro, echivalent în lei, sau deţin active totale care nu depăşesc echivalentul în lei a 43 milioane euro
* În cadrul categoriei IMM-urilor, ***o întreprindere mică*** are mai puțin de 50 de salariaţi şi realizează o cifră de afaceri anuală netă sau deţin active totale de până la 10 milioane euro, echivalent în lei
* În cadrul categoriei IMM-urilor, ***o microîntreprindere*** are mai puțin de 10 salariaţi şi realizează o cifră de afaceri anuală netă sau deţine active totale de până la 2 milioane euro, echivalent în lei;.

1. ***Categoria întreprinderilor mari*** au peste 250 de angajaţi, au o cifra de afaceri anuală netă care depăşeşte 50 de milioane de euro, sau active totale care depăşesc 43 de milioane de euro, echivalent în lei.

O întreprindere este întreprindere mare dacă cel puţin 25% din capitalul social ori din drepturile de vot sunt controlate, direct sau indirect, în comun ori cu titlu individual, de către una sau mai multe organisme ori colectivităţi publice.

Prin excepție, o întreprindere se încadrează în categoria IMM dacă pragul anterior menționat de 25% este atins sau depăşit (dar să nu fie mai mare de 50%) de către următoarele categorii de investitori, cu condiţia ca aceşti investitori să nu fie legaţi, individual sau în comun, de întreprinderea respectivă:

* societăţi publice de investiţii, societăţi de capital de risc, persoane fizice sau grupuri de persoane fizice care realizează, conform declaraţiei anuale de venit, venituri majoritare din activitatea de investiţii în capital de risc (business angels) şi care investesc fonduri proprii în societăţi necotate la bursă, cu condiţia ca investiţia totală a acestor investitori în aceeaşi întreprindere să nu depăşească echivalentul în lei a 1.250.000 euro;
* universităţi sau centre de cercetare fără scop lucrativ;
* investitori instituţionali, inclusiv fonduri de dezvoltare regională;
* autorităţi ale administraţiei publice locale, respectiv consilii locale ale unităţilor administrativ-teritoriale cu un buget anual mai mic de echivalentul în lei a 10 milioane euro şi cu o populaţie mai mică de 5.000 de locuitori.

Dacă pragul de 50% este depășit de către categoriile de investitori de mai sus, întreprinderea nu se mai încadrează în categoria IMM, fiind considerată întreprindere mare.

Se recomandă o atenţie sporită în aplicarea corectă a prevederilor Legii 346/2004, în special în ceea ce priveşte identificarea **întreprinderilor partenere și/sau legate** cu întreprinderea solicitantă. Încadrarea datelor solicitantului (a numărului mediu anual de salariaţi şi a cifrei de afaceri anuale nete/ activelor totale) în pragurile prevăzute pentru categoria întreprinderilor se verifică abia după luarea în calcul a datelor aferente tuturor întreprinderilor partenere şi legate cu întreprinderea solicitantă, identificate conform legii.

Metoda de calcul a datelor unei întreprinderi în cazurile în care aceasta este parteneră şi/sau legată cu o altă întreprindere, prezentată în lege, este detaliată şi exemplificată în cadrul unui ghid privind definirea IMM-urilor, elaborat de Comisia Europeană- Manualul utilizatorului pentru definiția IMM-urilor (https://ec.europa.eu/docsroom/documents/42921/attachments/1/translations/ro/renditions/native).

**Întreprinderile mari nu sunt eligibile în cadrul prezentului apel de proiecte.**

## Întreprindere în dificultate

**Ajutoarele de stat aplicabile în cadrul prezentului apel/de minimis din FEDR[[5]](#footnote-5) nu acordă sprijin întreprinderilor aflate în dificultate** în sensul Regulamentului (UE) NR. 651/2014 AL COMISIEI din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat. În acest sens, în conformitate cu regulamentul (UE) NR. 651/2014 AL COMISIEI din 17 iunie 2014, „***întreprindere în dificultate”*** înseamnă o întreprindere care se află în cel puțin una din situațiile următoare:

1. **În cazul unei societăți comerciale cu răspundere limitată** (alta decât un IMM care există de cel puțin trei ani sau, în sensul eligibilității pentru ajutor pentru finanțare de risc, un IMM aflat la 7 ani de la prima sa vânzare comercială care se califică pentru investiții pentru finanțare de risc în urma unui proces de diligență efectuat de un intermediar financiar selectat), atunci când mai mult de jumătate din capitalul său social subscris a dispărut din cauza pierderilor acumulate. Această situație survine atunci când deducerea pierderilor acumulate din rezerve (și din toate celelalte elemente considerate în general ca făcând parte din fondurile proprii ale societății) conduce la un rezultat negativ care depășește jumătate din capitalul social subscris. În sensul acestei dispoziții, „societate cu răspundere limitată” se referă în special la tipurile de societăți menționate în anexa I la Directiva 2013/34/UE (1), iar „capital social” include, dacă este cazul, orice capital suplimentar.
2. **În cazul unei societăți comerciale în care cel puțin unii dintre asociați au răspundere nelimitată pentru creanțele societății** (alta decât un IMM care există de cel puțin trei ani sau, în sensul eligibilității pentru ajutor pentru finanțare de risc, un IMM aflat la 7 ani de la prima sa vânzare comercială care se califică pentru investiții pentru finanțare de risc în urma unui proces de diligență efectuat de un intermediar financiar selectat),atunci când mai mult de jumătate din capitalul propriu așa cum reiese din contabilitatea societății a dispărut din cauza pierderilor acumulate. În sensul prezentei dispoziții, „o societate comercială în care cel puțin unii dintre asociați au răspundere nelimitată pentru creanțele societății” se referă în special la acele tipuri de societăți menționate în anexa II la Directiva 2013/34/UE.
3. **Atunci când întreprinderea face obiectul unei proceduri colective de insolvență sau îndeplinește criteriile prevăzute în dreptul intern pentru ca o procedură colectivă de insolvență să fie deschisă la cererea creditorilor săi.**
4. **Atunci când întreprinderea a primit ajutor pentru salvare și nu a rambursat încă împrumutul sau nu a încetat garanția sau a primit ajutoare pentru restructurare și face încă obiectul unui plan de restructurare.**

|  |  |
| --- | --- |
| **Atenție** | **Reprezentantul legal al solicitantului va completa şi semna cu semnătură olograf/ electronică extinsă, certificată în conformitate cu prevederile legale în vigoare, pe propria răspundere, declaraţia privind încadrarea în categoria IMM, declaratia de angajament și respectiv declarația de eligibilitate, cu privire la aceste aspecte.** Declarațiile respective vor fi încărcate în MYSMIS sub semnătura electronică extinsă a reprezentantului legal al solicitantului. A se vedea **secțiunea 5 la prezentul ghid** cu privire la modificările intervenite pe parcursul procesului de evaluare, selecție și contractare. |

În cazul în care OI/AMPOR identifică modificări la momentul contractării care afectează indicatorii de mai sus sau cele declarate, proiectul poate fi respins de la finanțare.

## Ajutorul de minimis acordat în cadrul prezentului apel

## 

În cadrul acestui apel se acordă doar ajutor de minimis.

* Ajutorul de minimis acordat se supune prevederilor Regulamentului Comisiei Europene nr. 1407/2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis (Regulamentul de minimis).
* Valoarea maximă a ajutorului, în regim *de minimis,* ce poate fi acordată unei **întreprinderi unice** (a se vedea mai jos), din fonduri publice, pe o perioadă de 3 ani fiscali consecutivi (ultimii 2 ani fiscali înainte de data depunerii cererii de finanţare şi anul curent depunerii cererii de finanţare) este de 200.000 de euro, echivalent în lei, la cursul de schimb InforEuro valabil la data acordării ajutorului.
* Dacă, pe lângă domeniul de activitate în care se realizează investiția propusă prin cererea de finanțare, întreprinderea solicitantă desfășoară activități și în alte domenii (clase CAEN), dintre care unele sunt excluse din aria de aplicare a Regulamentului *de minimis* și/sau a Schemei aplicabile acestui apel, ori plafonul aplicabil acestor domenii este mai mic de 200.000 euro[[6]](#footnote-6), atunci acestei întreprinderi i se poate aplica plafonul de 200.000 euro doar dacă, de finanțarea primită, nu va beneficia în activitățile desfășurate în domeniile excluse ori cărora li se aplică un plafon mai mic. Acest aspect este inclus în Declarația de angajament, depusă odată cu cererea de finanțare.
* În cazul în care, după aplicarea regulilor de cumul, valoarea finanțării nerambursabile solicitate prin cererea de finanțare depășește plafonul de minimis specific (respectiv 200.000 euro sau 100.000 euro[[7]](#footnote-7)), cererea de finanțare poate fi ajustată astfel încât la momentul acordării să se încadreze în plafoanele de minimis. În acest caz se poate acorda un nou ajutor de minimis doar pentru acea parte din finanțarea solicitată care s-ar încadra în plafonul de minimis aplicabil.

Regula *de minimis* are în vedere exceptarea de la notificare a ajutoarelor de o valoare mică. Astfel, ajutoarele cu o valoare de până la 200.000 euro, acordate unei întreprinderi pe o perioadă de trei ani fiscali consecutivi, sunt considerate compatibile cu regulile de concurență pe piața comună.

## Valoarea ajutorului de minimis

Valoarea maximă a ajutorului, în regim *de minimis,* ce poate fi acordată unei **întreprinderi unice**, din fonduri publice, pe o perioadă de 3 ani fiscali consecutivi (ultimii 2 ani fiscali înainte de data depunerii cererii de finanţare şi anul curent depunerii cererii de finanţare) este de 200.000 de euro, echivalent în lei, la cursul de schimb InforEuro valabil la data acordării ajutorului.

În cadrul acestui apel de proiecte, contribuția programului este de maximum **90%** din valoarea eligibilă a cheltuielilor finanțabile prin ajutor de minimis (componenta de minimis).

Dacă, pe lângă domeniul de activitate în care se realizează investiția propusă prin cererea de finanțare, întreprinderea solicitantă desfășoară activități și în alte domenii (clase CAEN), dintre care unele sunt excluse din aria de aplicare a Regulamentului *de minimis* și/sau a Schemei de minimis aplicabile acestui apel, ori plafonul aplicabil acestor domenii este mai mic de 200.000 euro, atunci acestei întreprinderi i se poate aplica plafonul de 200.000 euro doar dacă, de finanțarea primită, nu va beneficia în activitățile desfășurate în domeniile excluse ori cărora li se aplică un plafon mai mic.

## Întreprinderea unică

În sensul Regulamentului de minimis întreprinderea unică reprezintă un grup de întreprinderi legate. Plafonul de minimis (200.000 euro) se aplică întreprinderii unice, adică grupului de întreprinderi legate (din care întreprinderea solicitantă face parte), și nu fiecărei întreprinderi în parte.

Întreprinderea unică (grupul de întreprinderi legate) include toate întreprinderile între care există cel puțin una dintre relațiile următoare:

1. întreprindere deține majoritatea drepturilor de vot ale acționarilor sau ale asociaților unei alte întreprinderi;
2. o întreprindere are dreptul de a numi sau revoca majoritatea membrilor organelor de administrare, de conducere sau de supraveghere ale unei alte întreprinderi;
3. o întreprindere are dreptul de a exercita o influență dominantă asupra altei întreprinderi în temeiul unui contract încheiat cu întreprinderea în cauză sau în temeiul unei prevederi din contractul de societate sau din statutul acesteia;
4. o întreprindere care este acționar sau asociat al unei alte întreprinderi și care controlează singură, în baza unui acord cu alți acționari sau asociați ai acelei întreprinderi, majoritatea drepturilor de vot ale acționarilor sau ale asociaților întreprinderii respective.

Întreprinderile care întrețin, cu una sau mai multe întreprinderi, relațiile de la literele (a)-(d) sunt considerate întreprinderi unice.

Astfel, dacă întreprinderile A și B formează o întreprindere unică (spre exemplu, A deține peste 50% din părțile sociale ale lui B), atunci A și B împreună vor putea beneficia de 200.000 euro cumulaţi pentru 3 ani fiscali consecutivi (nu fiecare în parte de câte 200.000 euro).

Întreprinderile care întreţin, prin intermediul uneia sau mai multor întreprinderi, oricare dintre relaţiile de mai sus, constituie, de asemenea, o întreprindere unică. Astfel, dacă întreprinderea A deține majoritatea drepturilor de vot ale întreprinderii B, iar B deține, la rândul ei, majoritatea drepturilor de vot ale întreprinderii C, atunci toate cele 3 întreprinderi constituie o întreprindere unică și împreună vor putea beneficia de 200.000 euro cumulaţi pentru 3 ani fiscali consecutivi (nu fiecare în parte de câte 200.000 euro).

La identificarea întreprinderii unice, se vor avea în vedere doar întreprinderile înregistrate pe teritoriul aceluiași stat membru UE. Astfel, chiar dacă întreprinderea A (înregistrată în România) este deținută în proporție de 60% de întreprinderea B (înregistrată în afara României), cele două întreprinderi nu sunt considerate o întreprindere unică.

Totuși, legătura dintre A și B trebuie luată în calcul la încadrarea solicitantului într-una din categoriile de întreprindere menționate în cadru **secțiunii 3.1 la prezentul ghid.**

Legăturile stabilite prin intermediul unei persoane fizice, sau al unui grup de persoane fizice care acționează de comun acord (a se vedea Legea 346/2004 – Art. 4^4 alin 4) trebuie luate în calcul la încadrarea solicitantului într-una din categoriile IMM menționate în cadrul **secțiunii 3.1 la prezentul ghid.** Astfel, dacă întreprinderea A (solicitant) și C sunt considerate legate prin intermediul persoanei fizice X, pentru verificarea încadrării lui A într-una din categoriile IMM (i.e. număr mediu de salariați mai mic decât 10 și cifră de afaceri anuală netă sau active totale de până la 2 milioane euro), la datele întreprinderii A se vor adăuga în totalitate datele (numărul mediu de salariați) înregistrate de C. Pe de altă parte, în ceea ce privește acordarea și cumularea ajutorului de minimis, A și C nu vor fi considerate ca formând o întreprindere unică.

**Regulile de cumul aplicabil ajutorului de minimis**

Plafonul *de minimis* (200.000 euro, respectiv 100.000 euro) se aplică tuturor ajutoarelor în regim *de minimis*, cumulate, de care a beneficiat **întreprinderea unică** pe parcursul ultimilor 2 ani fiscali înainte de data depunerii cererii de finanţare şi anul curent depunerii cererii de finanţare.

Plafonul de minimis (200.000 euro) de care poate beneficia un solicitant se va reduce cu valoarea cumulată a tuturor ajutoarelor în regim de minimis, acordate întreprinderii unice pe parcursul ultimilor 2 ani fiscali înainte de data depunerii cererii de finanţare şi anul curent depunerii cererii de finanţare.

Astfel, se vor cumula următoarele ajutoare de minimis:

* primite de întreprinderea solicitantă
* primite de toate celelalte întreprinderi cu care întreprinderea solicitantă formează întreprinderea unică
* Dacă solicitantul este o întreprindere înființată ca urmare a fuzionării prin contopire a două sau mai multor întreprinderi, se vor cumula toate ajutoarele de minimis primite, în perioada celor 3 ani fiscali consecutivi, de fiecare din întreprinderile care au fuzionat. Același principiu se aplică în cazul unei întreprinderi care a fuzionat cu alte întreprinderi, prin absorbirea acestora.
* În cazul divizării unei întreprinderi, ajutorul de minimis primit înainte de divizare se va aloca/ atribui acelei întreprinderi care a beneficiat/ beneficiază de el, aceasta fiind, în

principiu, cea care a preluat activitatea (activitățile) pentru care a fost acordat ajutorul de minimis. Dacă această alocare nu poate fi făcută, ajutorul de minimis va fi atribuit în mod proporțional în funcție de valoarea capitalurilor noilor întreprinderi, la data divizării.

Cumularea ajutoarelor primite în regim *de minimis* se face indiferent de:

* Sursa ajutoarelor (e.g. buget de stat, buget local, fonduri europene)
* Forma ajutoarelor (e.g. finanţare nerambursabilă, scutiri de la plata unor taxe, garanţii, facilităţi privind creditele primite, dobânzi subvenţionate, garanţii bancare)

Dacă valoarea în euro a unui ajutor *de minimis* ori modalitatea de determinare a acesteia sunt specificate în actul de acordare (e.g. contract de finanțare, acord de principiu), atunci această valoare va fi dedusă din plafonul *de minimis*. În caz contrar, pentru determinarea valorii în euro a ajutorului primit, se va utiliza rata de schimb InforEuro[[8]](#footnote-8) valabilă în luna acordării ajutorului (i.e. luna emiterii/semnării actului de acordare a ajutorului).

Ajutoarele *de minimis* nu se cumulează cu ajutoarele de stat acordate pentru aceleași costuri eligibile sau cu ajutoarele de stat acordate pentru aceeași măsură de finanțare prin capital de risc dacă un astfel de cumul ar depăși intensitatea sau valoarea maximă relevantă a ajutorului stabilită pentru condițiile specifice ale fiecărui caz de un regulament sau de o decizie de exceptare pe categorii adoptată de Comisie.

Ajutoarele *de minimis* care nu se acordă pentru sau nu sunt legate de costuri eligibile specifice pot fi cumulate cu alte ajutoare de stat acordate în temeiul unui regulament de exceptare pe categorii sau al unei decizii adoptate de Comisie.

Acordarea finanțării se va realiza cu respectarea prevederilor schemei de măsuri de ajutor de minimis aplicabilă, şi a valorilor minime și maxime ale finanțării nerambursabile.

|  |  |
| --- | --- |
| **Atenție** | **Reprezentantul legal al solicitantului va/vor completa şi semna Declaraţia de eligibilitate, pe propria răspundere, în care va menţiona informaţiile referitoare la ajutoarele de minimis pentru aceleași costuri eligibile primite în ultimii 2 ani fiscali anteriori datei de depunere a cererii de finanțare, precum şi în anul fiscal curent, până la depunerea cererii de finanţare, respectiv încheierea contractului de finanțare.**  **Pe lângă informațiile cuprinse în această secțiune, formularul Declarației de eligibilitate conține instrucțiuni suplimentare privind completarea corectă a declarației*.*** |

## 

## Data acordării ajutorului de minimis

Ajutoarele de stat/de minimis aplicabile se consideră acordate la momentul în care dreptul legal de a beneficia de aceste ajutoare este conferit întreprinderii în temeiul legislației naționale aplicabile, indiferent de data la care ele se plătesc întreprinderii respective.

În cazul POR, data acordării ajutorului este data la care intră în vigoare contractul de finanțare aferent proiectului propus prin cererea de finanțare, indiferent de momentul efectuării plăților/ rambursărilor efective.

# CRITERII DE ELIGIBILITATE ŞI SELECŢIE

## 

## Reguli generale

Prevederile prezentei secțiuni se completează, acolo unde este cazul, cu prevederile ***secțiunii 6 din cadrul Ghidului general,*** aplicabile prezentului apel de proiecte, în măsura în care acestea nu contravin prevederilor prezentului ghid.

Cu excepțiile prevăzute în cadrul prezentului document, criteriile de eligibilitate (referitoare la solicitant și proiect) trebuie respectate începând cu data depunerii cererii de finanțare, pe tot parcursul procesului de evaluare, selecție și contractare, precum și pe perioada de durabilitate a proiectelor, în condiţiile stipulate de contractele de finanțare.

**Excepții de la această regulă:**

* criteriul de eligibilitate IMM, referitor la încadrarea acestuia în categoria IMM-urilor (microîntreprinderi, întreprinderi mici, întreprinderi mijlocii), a cărui respectare este obligatorie până la momentul încheierii contractului de finanțare, inclusiv. Solicitantul pe parcursul perioadei respective rămâne eligibil indiferent daca schimbă categoria de IMM, cu condiția respectării tuturor celorlalte criterii de eligibilitate privind acordarea ajutorului de minimis.
* criteriul de eligibilitate a proiectului referitor la valoarea minimă eligibilă, a cărui respectare este obligatorie doar până la momentul încheierii contractului de finanțare, inclusiv.

Verificarea menținerii criteriilor de eligibilitate ulterior semnării contractului de finanțare se realizează exclusiv în limitele prevederilor acestuia.

Cererea de finanțare (inclusiv anexele la aceasta) transmisă de către solicitant, este supusă etapei de verificare a criteriilor de eligibilitate cu privire la solicitant și la proiect, în conformitate cu prevederile grilei de verificare a conformității administrative și eligibilității - **Anexa 3 la prezentul ghid**.

Îndeplinirea tuturor criteriilor de eligibilitate, începând cu data depunerii cererii de finanțare și în etapa precontractuală/contractuală, face obiectul verificării efectuate de către Organismul intermediar POR (OIPOR) din cadrul agenției pentru dezvoltare regională din regiunea în cadrul căreia se implementează proiectul.

OI verifică indeplinirea criteriilor de eligibilitate și conformitate administrativă atât la data depunerii cererii de finanțare cât și în etapa de contractare, luând în considerare inclusiv modifcările intervenite pe parcursul procesului de evaluare, selecție și precontractare/contractare. Astfel, unele criterii de eligibilitate pot face obiectul unor verificări extinse realizate de către OI/AM, putându-se solicita documente/informații suplimentare. Refuzul punerii la dispoziția OI/AM a respectivelor documente/informații în vederea finalizării verificărilor asupra criteriilor respective poate conduce la respingerea de la finanțare a proiectului.

Depunerea cererii de finanţare nu are ca rezultat în mod obligatoriu acordarea finanţării, solicitantul la finanţare îşi asumă riscul ca în urma procesului de verificare şi contractare, proiectul să poată fi respins pentru neîndeplinriea criteriilor de mai jos. De asemenea, solicitanții își asumă riscul generat de durata procesului de evaluare, selecție și contractare, inclusiv cu privire la menținerea criteriilor de eligibilitate și conformitate pe întreg procesul anterior menționat.

## Eligibilitatea solicitanților

Solicitantul eligibil în sensul prezentului ghid, reprezintă entitatea care îndeplineşte cumulativ criteriile enumerate și prezentate în cadrul prezentului capitol***.***

**Criteriile de mai jos se vor îndeplini începând cu data depunerii cererii de finanţare, iar orice modificare asupra acestora se va realiza pe riscul solicitantului de a fi exclus de la finanţare. Solicitantul la finanţare, prin depunerea cererii de finanţare se angajează să notifice OI/MDLPA în termen de maxim 5 zile lucrătoare asupra oricărei situaţii care ar putea afecta eligibilitatea proiectului depus, cu riscul de a fi exclus de la finanţare.**

1. Forma de constituire și încadrarea în categoria IMM a solicitantului în conformitate cu prevederile Legii 346/2004 cu modificările și completările ulterioare
   1. Solicitantul este o societate, constituită conform Legii nr. 31/1990 privind societățile sau o societate coorperativă, constituită în conformitate cu Legea 1/2005 privind organizarea și funcționarea cooperației
   2. Societatea/societatea cooperativă se încadrează în categoria IMM în conformitate cu prevederile Legii 346/2004 privind stimularea înfiinţării şi dezvoltării IMM, cu modificările şi completările ulterioare

A se vedea secțiunea 3.1 la prezentul ghid. Se recomandă o atenţie sporită în aplicarea corectă a prevederilor Legii 346/2004, cu modificările și completările ulterioare, în special în ceea ce priveşte identificarea **întreprinderilor partenere și/sau legate** cu întreprinderea solicitantă.

Societatea/societatea cooperativă va completa ***Declaraţia privind încadrarea întreprinderii în categoria IMM*** (din care să reiasă încadrarea în categoria microîntreprinderilor/ întreprinderilor mici/ întreprinderilor mijlocii). A se vedea inclusiv regulile, principiile și recomandările de sprijin în completarea Declarației privind încadrarea întreprinderii în categoria IMM - **Anexa 1-3 la prezentul ghid.**

Societatea/societatea cooperativă trebuie să se încadreze în categoria IMM-urilor, începând cu data solicitării finanțării (i.e. data depunerii cererii de finanțare), cât și pe perioada procesului de evaluare, selecție și contracare, inclusiv la data intrării în vigoare a contractului de finanțare. *În cazul în care, pe parcursul procesului de evaluare și selecție, se modifică categoria de încadrare în categoria IMM de la depunerea cererii de finanțare, entitatea rămâne eligibilă, cu condiția să nu treacă în categoria întreprinderilor mari.* ***Solicitantul trebuie să rămână încadrat în categoria IMM pe tot parcursul procesului de evaluare, selecție și contractare.***

Sucursalele, agenţiile, reprezentanţele sau alte unităţi fără personalitate juridică nu sunt eligibile.

1. Societatea/societatea cooperativă a desfășurat activitatea pe o perioadă corespunzătoare unui an fiscal integral înainte de depunerea cererii de finanțare și nu a avut activitatea suspendată temporar în anul fiscal anterior depunerii cererii de finanțare și în anul depunerii cererii de finanțare, cu excepția suspendării activității pe perioada stării de alertă instituită în conformitate cu prevederile legale în vigoare.

Criteriul privind suspendarea activității se menține și pe parcursul procesului de evaluare, selecție și contractare, inclusiv la data acordării ajutorului de minimis.

Pentru situația suspendării activității pe perioada stării de alertă instituită în conformitate cu prevedările legale în vigoare, solicitantul va prezenta acte doveditoare de înregistrare a suspendării temporare a activității la ONRC pentru perioada respectivă.

1. Eligibilitatea solicitantului în corelare cu ajutorul de minimis solicitat

Solicitantul trebuie să aibă în vedere încadrarea în definiţia întreprinderii unice, cuantumul maxim al ajutorului ce poate fi acordat unei întreprinderi unice. **A se vedea secţiunile 1.8, 2.4 şi 3.3 la prezentul ghid.**

1. Solicitantul are capacitatea financiară de a asigura:

* contribuția proprie de **minimum 10,00%** din valoarea eligibilă a proiectului;
* finanţarea cheltuielilor neeligibile ale proiectului, unde este cazul şi
* resursele financiare necesare implementării optime a proiectului în condiţiile rambursării ulterioare a cheltuielilor eligibile din instrumente structurale.

La depunerea cererii de finanțare, solicitantul va completa declarația de eligibilitate şi declaraţia de angajament, prin care își asumă capacitatea financiară. De asemenea, va depune și hotărârea de aprobare a proiectului emisă de organele statutare.

Contribuția financiară proprie a solicitantului pentru implementarea proiectului, este constituită fie din resurse proprii, fie din resurse atrase, sub o formă care să nu facă obiectul nici unui alt ajutor public. Aceasta prevedere trebuie interpretată în sensul normelor de ajutor de stat/minimis pentru a nu fi aplicabile regulile de cumul pentru aceleaşi cheltuieli şi pentru a nu se depăşi intensitatea maximă admisă pentru fiecare solicitant, acolo unde este cazul.

Contribuția proprie la valoarea eligibilă a proiectului, finanțarea cheltuielilor neeligibile ale proiectului (unde este cazul), precum și resursele financiare necesare implementării optime a proiectului trebuie asigurate în condițiile rambursării ulterioare a cheltuielilor eligibile din fonduri structurale, în confomitate cu prevederile legale în vigoare.

1. Solicitantul și reprezentanții legali ai acestuia, care îşi exercită atribuţiile de drept, nu se încadrează în situațiile de excludere prezentate în Declarația de eligibilitate prevăzută în cadrul prezentului ghid (începând cu data depunerii cererii de finanțare și respectiv în etapa precontractuală/contractuală), inclusiv în situațiile privind încadrarea în categoria întreprinderilor în dificultate.

În cadrul **Anexei 1-1 la prezentul Ghid** se detaliază situațiile în care solicitantul nu trebuie să se regăsească începând cu data depunerii cererii de finanțare. Informațiile incluse în cadrul declarației anterior menționate se vor verifica și corela cu datele rezultate din cererea de finanțare și anexele la aceasta.

|  |  |
| --- | --- |
| **Atenție** | **Orice modificare pe parcursul perioadei de evaluare, selecție și contractare asupra situațiilor prevăzute în cadrul respectivei declarației de eligibilitate trebuie notificate de către solicitant în scris către organismul intermediar în regiunea în care se implementează proiectul. În cazul în care, în procesul de evaluare, selecție și contractare sunt identificate modificări asupra situațiilor declarate de către solicitant în cadrul declarațiilor depuse, modificări care nu au fost aduse la cunoștinta organismului intermediar din regiunea în care se implementează proiectul în termen de maxim 5 zile de la modificarea acestora și/sau în etapa precontractuală, cererile de finanțare pot fi excluse din proces.** |

1. Cel puțin un membru al echipei propuse pentru implementarea proiectului are calificare specifică de tip Doctorat/PhD/ cercetător/ profesor universitar in domeniul de activitate in care se dezvoltă conceptul sau există un parteneriat cu o entitate de cercetare (Instituție de cercetare/ Universitate/ etc) pentru a sprijini implementarea proiectului
2. Demonstrarea drepturilor asupra infrastructurii (imobil) unde urmeaza a se realiza proiectul:

Solicitantul demonstrează că deține unul din următoarele drepturi asupra imobilului identificat ca loc de implementare a proiectului, de la data depunerii cererii de finantare, după caz:

* dreptul de proprietate privată,
* dreptul de concesiune,
* dreptul de superficie,
* dreptul de uzufruct,
* dreptul de folosinţă cu titlu gratuit,
* dreptul de folosință ce rezultă dintr-un contract de închiriere /locațiune sau dintr-un împrumut de folosință (comodat)

Solicitantul demonstrează deținerea dreptului pe o perioadă care acoperă inclusiv perioada de trei ani de la data previzionată pentru efectuarea plății finale în cadrul proiectului.

Nu se acceptă înscrierea provizorie a dreptului de proprietate sau a celorlalte drepturi reale menționate în cadrul prezentului ghid.

|  |  |
| --- | --- |
| **Atenție** | **Definițiile drepturilor reale și ale tipurilor de contracte din cadrul acestui criteriu trebuie interpretate în accepţiunea Codului Civil în vigoare la data lansării prezentului ghid.** |

1. Asigurarea durabilității investițiilor în infrastructură, dacă este cazul:

Pe perioada de durabilitate prevăzută de Regulamentului (UE) Nr. 1303 din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului sau în termenul prevăzut de normele privind ajutorul de stat, după caz, solicitantul nu trebuie să:

* înceteze sau delocalizeze activitatea productivă în afara regiunii de dezvoltare în cadrul căreia a fost prevăzută inițial implementarea proiectului;
* să realizeze o modificare a proprietății asupra unui element de infrastructură care dă un avantaj nejustificat unui terţ;
* să realizeze o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale acesteia.

Din documentele ce atestă dreptul de concesiune/ superficie/ folosință/ uzufruct/ superficie/ comodat/ închiriere asupra imobilelor pe care se propune a se realiza investiția trebuie să reiasă faptul că drepturile respective sunt menţinute cel puțin pe perioada de durabilitate prevăzută de regulamentul menționat sau în termenul prevăzut de normele privind ajutorul de stat.

Perioada de durabilitate a investiției se calculează de la plata finală aferentă contractelor de finanțare și este **de 3 ani pentru IMM.**

## Eligibilitatea proiectului și a activităților

1. Proiectul se încadrează în tipul/tipurile de investiție eligibil/e și în obiectivul apelului de proiecte

Proiectul se referă la creșterea gradului de inovare al companiei prin implementarea sau dezvoltarea unui concept inovativ (Proof-of-Concept) în domeniile de specializare inteligentă regionale astfel cum sunt prevazute în **Anexa 2.a la prezentul Ghid.**

Activele corporale (echipamente tehnice, masini, instalații și utilaje) și activele necorporale trebuie să fie strict necesare pentru atingerea obiectivelor proiectului și valoarea lor nu poate depăși 50% din valoarea solicitată a ajutorului de minimis.

Proiectele au următoarele tipuri de investiții:

* Active corporale (echipamente tehnice, mașini, instalații și utilaje, echipamentele informatice și birotica, etc);
* Active necorporale;
* Achiziția de servicii.

În cadrul proiectului pot exista și activități neeligibile, cu condiția ca acestea să aibă legătură cu realizarea obiectivelor proiectului, cheltuielile aferente să fie incluse în categoria cheltuielilor neeligibile. Realizarea activităților neeligibile în cadrul proiectului sunt în responsabilitatea exclusivă a solicitantului care se va asigura de respectarea legislației în vigoare pentru realizarea lor.

A se vedea și **secțiunea 1.5 de la prezentul ghid** cu privire la ce se finanțează.

1. Proiectul urmărește creșterea gradului de inovare a companiei prin implementarea sau dezvoltarea unui model conceptual inovativ (Proof-of-Concept) în domeniile de specializare inteligentă regionale detaliate în cadrul Anexei 2.a la prezentul Ghid.

Prin intermediul acestui apel de proiecte vor fi sprijinite activități specifice cu caracter inovativ realizate de IMM-uri cu scopul principal de a demonstra funcționalitatea și de a verifica un anumit concept de produs, serviciu sau proces care poate fi realizat si pus pe piață, demonstrând parcurgerea etapelor de maturitate tehnologică de la nivelul 3 la nivelul 4 sau 5.

Nu se finanțează proiectele pentru care se propune exclusiv realizarea de cercetări privind identificarea nivelului de tehnologie /tehnologizare existent în cadrul unei anumite IMM și/sau pe piață cu scopul de a se achiziționa echipamente/active performante. De asemenea, nu se finanțează proiectele de cercetare care au în vedere realizarea de audituri tehnologice cu scopul de fi îmbunătățită tehnologia existentă prin simpla achiziție de active comercializate pe piață. În plus, nu sunt eligibile proiectele care reprezintă studii de piață ale unui anumit sector de activitate/produs/serviciu/proces existent si/sau propus a fi lansat pe piața de profil.

Este obligația solicitantului să demonstreze că proiectul are în vederea realizarea unei cercetări inovative privind nivelul de dezvoltare tehnologică cu scopul de a demonstra trecerea temei de cercetare de la TRL 3 la TRL 4 și/sau TRL5 cu scopul de a demonstra funcționalitatea și de a verifica un anumit concept de produs, serviciu sau proces care poate fi realizat și pus pe piață.

1. Proiectele se referă la investiții pentru care nu au fost demarate procedurile de achiziţie publică înainte de transmiterea cererii de finanțare, cu excepţia celor permise de prezentul ghid.
2. Investiția trebuie să vizeze unul sau mai multe domenii de activitate (clase CAEN) autorizate la sediul social/punctul de lucru identificat ca loc de implementare (conform certificatului constatator ORC).

La depunerea cererii de finanţare, solicitantul trebuie să aibă deja domeniul de activitate eligibil (clasa CAEN) vizat de componenta de investiție, înscris în obiectul de activitate (conform certificatului constatator ORC), indiferent dacă acesta reprezintă activitatea principală sau secundară a întreprinderii.

Dovada autorizării CAEN-ului eligibil la sediul social/punctul de lucru identificat ca loc de implementare (conform certificatului constatator ORC) se va transmite în etapa precontractuală, în termenul maxim prevăzut pentru derularea acestei etape.

Proiectul poate să vizeze unul sau mai multe domenii de activitate (clasă CAEN), cu excepția celor care sunt aferente domeniilor și/sau activităților excluse de la finanțare de către regulamentele aplicabile – **A se vedea anexa 2 la prezentul Ghid.**

La completarea datelor în My SMIS, solicitantul va selecta un cod CAEN relevant pentru investiție, celelalte fiind menţioante în cadrul justificării cererii de finanţare, în condiţiile în care investiţia realizată prin proiect are impact şi asupra altor coduri CAEN.

1. Încadrarea proiectului/componentelor în limitele minime și maxime ale valorii finanţării nerambursabile.

Valoarea finanțării nerambursabile solicitate este de **minimum 25.000 euro** și **maximum 200.000 euro**, echivalent în lei la cursul de schimb Inforeuro, valabil la data lansării apelului de proiecte.

1. Perioada de realizare a activităților proiectului după semnarea contractului de finanțare nu depășește data de 31.12.2023 sau prevederile schemei de ajutor de minimis.
2. Respectarea principiilor privind dezvoltarea durabilă, egalitatea de şanse, de gen și nediscriminarea

**Respectarea obligaţiilor legale în vigoare cu privire la aceste aspecte constituie criteriu de eligibilitate.**

A se vedea precizările din **Ghidul general, subsecţiunea 6.4, punctul 4.**

1. Locul de implementare a proiectului este situat în mediul rural sau urban, în regiunea de dezvoltare în care a fost depusă cererea de finanțare.

Se va indica în cererea de finanţare locul de implementare pentru realizarea activităților proiectului.

Spaţiul destinat implementării componentelor proiectului, de regulă, imobilul (terenul şi construcţia) în care solicitantul își desfășoară activitatea, trebuie să fie adecvat implementării proiectului și amplasării echipamentelor propuse a fi achiziționate prin proiect.

Acest aspect va fi avut în vedere atât la analiza documentației, cât și la vizita la fața locului. În cazul în care locația nu este adecvată implementării proiectului (nu este liberă, nu are utilități, prezintă un grad de uzură avansat, nu este încadrată în categoria spațiilor în care se pot desfășura activități economice și/ sau de cercetare) proiectul poate fi respins.

La depunerea cererii de finanţare, IMM-ul trebuie să aibă deja locul de implementare a proiectului înregistrat ca sediu principal sau secundar (punct de lucru), conform certificatului constatator ORC.

* 1. **Criterii de evaluare tehnică și financiară**

1. Contribuția proiectului la realizarea obiectivelor specifice priorității de investiție 1.2
2. Calitatea, maturitatea și sustenabilitatea proiectului – management de proiecte.
3. Respectarea principiilor privind dezvoltarea durabilă, egalitatea de șanse, de gen și nediscriminarea
4. Capacitatea solicitantului de implementare a proiectului
5. Concentrarea strategică a investițiilor și concordanța cu documentele strategice relevante

Criteriile vor fi detaliate în cadrul grilei de evaluare tehnică și financiară, anexată la prezentul ghid.

## Eligibilitatea cheltuielilor

## Baza legală pentru stabilirea eligibilității cheltuielilor:

* Regulamentul (UE, EURATOM) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014 – 2020
* Regulamentul (UE) nr. 1303/2013 al Parlamentului European și al Consiliului din 17 decembrie 2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului,
* Regulamentul (UE) nr. 1301/2013 al Parlamentului European și al Consiliului din 17 decembrie 2013 privind Fondul european de dezvoltare regională și dispozițiile specifice aplicabile obiectivului referitor la investițiile pentru creștere economică și locuri de muncă și de abrogare a Regulamentului (CE) nr. 1080/2006,
* Regulamentului Comisiei Europene nr. 1407/2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis
* HG 399/2015 privind regulile de eligibilitate a cheltuielilor efectuate în cadrul operațiunilor finanțate prin Fondul european de dezvoltare regională, Fondul social european și Fondul de coeziune 2014-2020
* Ordinul MLPDA nr. 4.003 din 26 octombrie 2020 privind aprobarea schemei de ajutor de minimis pentru sprijinirea IMM in vederea realizării de procese de dezvoltare a unor modele conceptuale inovative în domeniile de specializare inteligentă, în cadrul Programului Operațional Regional 2014-2020, cu modificările și completările ulterioare (Schema de ajutor de minimis)

## Condiții cumulative de eligibilitate a cheltuielilor:

* să respecte prevederile art. 65 alin. (2)-(5) din[Regulamentul (UE) nr. 1.303/2013](https://www.legisplus.ro/Intralegis6/oficiale/afis.php?f=202349&datavig=2018-08-03&datav=2018-08-03&dataact=&showLM=&modBefore=), precum şi perioada de implementare stabilită de către autoritatea de management prin contractul/decizia/ordinul de finanţare;.
* să fie însoţită de facturi emise în conformitate cu prevederile legislaţiei naţionale sau a statului în care acestea au fost emise ori de alte documente contabile pe baza cărora se înregistrează obligaţia de plată şi de documente justificative privind efectuarea plăţii şi realitatea cheltuielii efectuate, pe baza cărora cheltuielile să poată fi verificate/controlate/auditate;
* să fie în conformitate cu prevederile programului;
* să fie în conformitate cu contractul de finanţare, încheiat între autoritatea de management /organismul intermediar şi beneficiar;
* să fie rezonabile şi necesare realizării proiectului;
* să respecte prevederile legislaţiei Uniunii Europene şi naţionale aplicabile;
* să fie înregistrată în contabilitatea beneficiarului, cu respectarea prevederilor art. 67 din Regulamentul (UE) nr. 1.303/2013.
* să nu fie contrară prevederilor dreptului aplicabil al Uniunii Europene sau legislației naționale care vizează aplicarea dreptului relevant al Uniunii, în privința eligibilității, regularității, gestiunii sau controlului operațiunilor și cheltuielilor.

Mecanismul de rambursare a cheltuielilor în cadrul contractelor de finanţare se realizează pe baza predării livrabilelor la incheierea fiecarei etape de dezvoltare a modelului conceptual, in conformitate cu prevederile OUG nr. 40/23.09.2015, privind gestionarea financiară a fondurilor europene pentru perioada de programare 2014 – 2020, precum şi normele de aplicare aprobate prin HG nr. 93/2016, cu modificările și completările ulterioare.

Condițiile de acordare a prefinanțării în cadrul contractelor de finanțare sunt detaliate în cadrul modelului orientativ de contract de finanțare aplicabil.

## Categorii de cheltuieli eligibile/ne-eligibile în cadrul acestui apel de proiecte

În cadrul cererii de finanțare în MYSMIS sunt disponibile categoriile/subcategoriile bugetare de mai jos.

În cadrul acestora solicitantul include cheltuieli eligibile și/sau cheltuieli ne-eligibile. Tipurile de cheltuieli eligibile și ne-eligibile aferente proiectelor sunt detaliate în cadrul **secțiunii 4.4.4 la prezentul ghid.**

Limitele procentuale prevăzute pentru anumite categorii de cheltuieli se aplică la valoarea cheltuielilor incluse în bugetul proiectului la data semnării contractului de finanțare.

Taxa pe valoarea adăugată nerecuperabilă aferentă cheltuielilor eligibile este eligibilă.

## Categorii de cheltuieli

## Categorii de cheltuieli eligibile:

În cadrul prezentului apel sunt eligibile următoarele cheltuieli:

|  |  |  |
| --- | --- | --- |
| Categorie | Subcategorie | Cheltuieli incluse |
| 7 - cheltuieli cu auditul achiziționat de beneficiar pentru proiect | 15 - cheltuieli cu auditul achiziționat de beneficiar pentru proiect | Sunt eligibile in limita maxima **a 5.000 lei fără TVA**, trimestrial - aferente activităţilor ce pot fi auditate în trimestrul respective.  În cazul în care, beneficiarii optează pentru încheierea unor contracte de audit, rapoartele de audit confirmă că cheltuielile cuprinse în cererile de rambursare au fost verificate și:   * sunt necesare pentru realizarea proiectului; * sunt prevăzute în contractul încheiat cu beneficiarul proiectului; * sunt în conformitate cu principiile unui management financiar sănătos, respectiv utilizarea eficientă a fondurilor, şi un raport optim cost/beneficiu (rezonabilitatea prețurilor conform prevederilor OUG 66/2011, privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările şi completările ulterioare); * sunt efectuate şi plătite de beneficiar sau partenerii săi; * cheltuielile au fost plătite pe parcursul perioadei de eligibilitate; * sunt înregistrate în contabilitatea beneficiarului având la bază documente justificative, să fie identificabile şi verificabile, să fie dovedite prin documente originale. Documentele originale trebuie să aibă înscris codul proiectului şi menţiunea *«Proiect finanţat din POR».* Beneficiarul va aplica menţiunea *«Conform cu originalul»* pe copiile documentelor suport/justificative ce însoţesc cererea de rambursare; * pentru operațiunile specifice proiectului se utilizează conturi analitice distincte. La constituirea analiticului se va utiliza, pe lângă simbolurile obligatorii conform Normelor privind organizarea contabilitatii în funcție de tipul beneficiarului, și codul SMIS al proiectului; * cheltuielile decontate sunt în conformitate cu propunerile tehnice și financiare ofertate (se verifica prețurile unitare și cantitatile decontate); * beneficiarii vor derula fondurile aferente pre-finanţării proiectelor prin conturi separate deschise special pentru proiect. * beneficiarii care efectuează plăţi în valută în cadrul proiectului solicită la rambursare contravaloarea în lei a acestora la cursul Băncii Naţionale a României din data întocmirii documentelor de plată în valută;   Atunci când același beneficiar desfășoară mai multe proiecte în același timp sau un proiect primește finanțare sub diferite forme de sprijin sau din diferite fonduri, auditorii verifica potențiala dublă finanțare a unei cheltuieli.. |
| 8 - cheltuieli de informare, comunicare și publicitate | 17 - cheltuieli de informare și publicitate pentru proiect, care rezultă din obligațiile beneficiarului, în limita a maxim 5.000 lei fara TVA | Cheltuieli cu activitățile obligatorii de informare și publicitate aferente proiectului sunt eligibile în conformitate cu prevederile contractului de finanţare, respectiv un comunicat de presă, într-o publicație generalistă online la începutul şi la finalizarea proiectului,; placă permanentă; autocolante sau plăcuţe ce se vor aplica pe bunurile achiziționate în cadrul proiectului, dacă bunurile respective au o valoare de achiziție mai mare sau egală cu 25.000 lei şi o durată de viaţă mai mare de 1 an |
|  | 19 - cheltuieli de promovare a rezultatelor proiectului de cercetare industrial/dezvoltare experimentală pe scară largă | Cheluieli aferente diseminării metodologiei utilizate și ale rezultatelor obținute în cadrul proiectului, prin orice mijloace (ex. publicații sau evenimente științifice sau academice, canale de specialitate, etc.) |
| 14 cheltuieli pentru proiectare și asistență tehnică | 45 - cheltuieli pentru consultanță | Se includ cheltuielile efectuate, după caz, pentru:   1. plata serviciilor de consultanţă la elaborarea cererii de finantare si a tuturor studiilor necesare intocmirii acesteia inclusiv plan de marketing; 2. plata serviciilor de consultanţă în domeniul managementului proiectului 3. serviciile de consultanţă/asistenţă juridică în scopul elaborării documentaţiei de atribuire şi/sau aplicării procedurilor de atribuire a contractelor de achiziţie publică, dacă este cazul   Cheltuielile pentru consultanţă sunt eligibile în limita maximă a 10% din valoarea solicitată a ajutorului de minimis  În cazul în care sunt eligibile cheltuielile prevăzute la lit. b) şi c), nu sunt eligibile cheltuielile menţionate la categoria 25/ subcategoria 87. |
| 15 - cheltuieli pentru investiția de bază | 54 - cheltuieli cu dotările (utilaje, echipamente cu și fără montaj, dotări) | Se includ cheltuielile efectuate, după caz, pentru:   * echipamente tehnologice, utilaje, instalații de lucru, echipamente informatice, birotică, de natura mijloacelor fixe, din Hotărârea Guvernului nr. 2139/ 2004 pentru aprobarea Catalogului privind clasificarea și duratele normale de funcţionare a mijloacelor fixe, cu modificările şi completările ulterioare și care se încadrează în limita valorică aferentă mijloacelor fixe, stabilită prin reglementările legale în vigoare la data depunerii cererii de finanțare. Echipamentele achiziționate trebuie să fie strict necesare pentru atingerea obiectivelor proiectului și dezvoltarea modelului conceptual inovativ.; * Se includ cheltuielile pentru achiziţionarea utilajelor şi echipamentelor care nu necesită montaj, precum şi a echipamentelor * achiziţionarea echipamente specifice în scopul obţinerii unei economii de energie, precum şi sisteme care utilizează surse regenerabile (alternative) de energie pentru eficientizarea activităţilor pentru care a solicitat finanţare, Pentru toate dotările, echipamentele IT și activele necorporale preconizate a fi achiziționate prin proiect, se va justifica necesitatea achiziționării acestora.   **Activele corporale (echipamente tehnice, maşini, instalaţii şi utilaje, etc) si activele necorporale trebuie să fie strict necesare pentru atingerea obiectivelor proiectului, iar valoarea lor nu poate depăşi 50% din valoarea solicitată a ajutorului de minimis.** |
| 55 - cheltuieli cu active necorporale | Se includ cheltuielile efectuate, după caz, pentru: cunoştinţe tehnice, brevete, drepturi de utilizare, licențe, mărci comerciale, programe informatice, alte drepturi şi active similare, **strict necesare pentru pentru atingerea obiectivelor proiectului și dezvoltarea modelului conceptual inovativ.**  Cheltuieli pentru obţinerea şi validarea drepturilor de proprietate industrială, ce vor fi detaliate în cadrul Planului de afaceri. |
| 10 - cheltuieli generale de administrație | 30 - cheltuieli generale de administratie (indirecte pe baza de costuri reale) | * cheltuieli administrative (e.g. chiriile - este eligibilă doar în măsura în care locul de implementare al proiectului este închiriat, iar dreptul de utilizare a spaţiului este dovedit în baza unui contract de închiriere/comodat/locaţiune); energie, alte cheltuieli generale de administrație. * cheltuieli cu transportul, cazarea, diurna pentru experti proprii/cooptati nominalizati conform deciziei de stabilire a echipei de proiect. * materii prime și materiale consumabile folosite în cadrul proceselor de dezvoltare și testare a modelului conceptual inovativ.   Se consideră eligibile dacă sunt detaliate corespunzător prin documente justificative şi doar î**n limita a 15% din valoarea solicitată a ajutorului de minimis.** |
| 25- Cheltuieli salariale | 87 - Onorarii/Venituri asimilate salariilor pentru experții proprii/cooptați | * Salarii/onorarii/venituri asimilate salariilor pentru experti proprii ce sunt direct implicați în dezvoltarea conceptulului inovativ, conform metodologiei propuse și în raport de activitățile avute în vedere și nu pot face obiectul și cheltuielilor cu serviciile   Numărul persoanelor ce fac parte din echipa de proiect ale căror salarii/onorarii/venituri asimilate salariilor pot fi considerate eligibile nu poate depăși 5.  Cheltuielile salariale se decontează conform contractului de muncă şi/sau proporţional cu procentul din fişa postului/foaia de prezenţă aferentă atribuţiilor specifice implementării proiectului.  Se consideră eligibile dacă sunt detaliate corespunzător prin documente justificative şi doar î**n limita a 30%** **din valoarea solicitată a ajutorului de minimis.** |
| 29 – cheltuieli cu servicii | 110 – cheltuieli cu servicii de asistenta si consultanta pentru realizarea modelului conceptual inovativ | Se vor include cheltuieli privind:   * dezvoltarea şi testarea modelului conceptual pentru produse/servicii/procese; * implementarea planului de lucru constând în derularea tuturor activităţilor/etapelor pe care le va parcurge societatea în vederea implementării proiectului si realizării livrabilelor aferente; * achiziţionarea de servicii de consultanţă şi servicii echivalente folosite exclusiv pentru activităţile aferente dezvoltării modelului conceptual. |
| 112 – cheltuieli privind certificarea națională/ internațională a produselor, serviciilor sau diferitelor procese specifice | * cheltuieli privind certificarea națională/ internațională a produselor, serviciilor sau diferitelor procese specifice |
| 115 - cheltuieli cu servicii tehnologice specifice | * evaluare tehnologică şi audit tehnologic * studii de investiţii tehnologice * asistenţă la retehnologizarea agenţilor economici * asistenţă şi consultanţă tehnică de specialitate la aplicarea / achiziţionarea de tehnologii * transfer tehnologic si validare tehnologică * consultanţă pentru implementarea de soluţii tehnologice în IMM-uri |
| 122 – cheltuieli pentru servicii de sprijinire a inovarii | * realizarea de studii tehnice (de fezabilitate) pregătitoare pentru activităţile de dezvoltare a modelului conceptual * obţinerea şi validarea drepturilor de proprietate industrială * achiziţionarea de servicii de consultanţă pentru inovare: consultanță managerială, asistență tehnologică, servicii de transfer de tehnologie, protejare și comercializare a drepturilor de proprietate intelectuală și pentru acordurile de acordare a licențelor, servicii de consiliere referitoare la utilizarea standardelor, * cheltuieli cu elaborarea documentaţiei tehnice aferente dezvoltării modelului conceptual; * cheltuieli cu experimente, testări, încercări, analize etc; * cheltuieli cu revizuirea documentatiei tehnice documentaţiei tehnice aferente dezvoltării modelului conceptual; * cheltuieli cu exploatarea rezultatului cercetării; realizarea de servicii noi/ semnificativ îmbunătăţite pentru clienţi, ca urmare a aplicării modelului conceptual etc). |

Pentru a fi considerate eligibile, activele trebuie să îndeplinească cumulativ următoarele condiții:

* să fie utilizate exclusiv în cadrul unității care primește ajutorul şi, respectiv, pentru scopul şi obiectivele proiectului ;
* să fie amortizabile;
* să fie incluse în activele întreprinderii care beneficiază de ajutor de minimis și trebuie să rămână asociate proiectului pentru care s-a acordat ajutorul pe o perioadă de minimum trei ani de la data efectuării plății finale în cadrul proiectului sau în limitele duratei normale de funcţionare prevăzute de legislaţia contabilă în vigoare.

Beneficiarii care efectuează plăţi în valută în cadrul proiectului solicită la rambursare contravaloarea în lei a acestora la cursul Băncii Naţionale a României din data întocmirii documentelor de plată în valută.

Atunci când același beneficiar desfășoară mai multe proiecte în același timp sau un proiect primește finanțare sub diferite forme de sprijin sau din diferite fonduri, auditorii verifica potențiala dublă finanțare a unei cheltuieli.

## Categorii de cheltuieli neeligibile:

În cadrul prezentului apel nu sunt eligibile următoarele cheltuieli:

* cheltuielile prevăzute la art. 13 din HG nr. 399/2015 privind regulile de eligibilitate a cheltuielilor efectuate în cadrul operațiunilor finanțate prin FEDR, FSE, FC 2014-2020
* cheltuieli financiare, respectiv prime de asigurare, taxe, comisioane, rata și dobânzi aferente creditelor,
* contribuția în natură
* cheltuielile cu leasingul prevăzute la art. 9 din HG nr. 399/2015
* achiziţionarea de terenuri şi/sau construcţii;
* cheltuieli cu realizarea de constructii asa cum sunt ele clasificate in Grupa 1. CONSTRUCȚII menționată în anexa HG nr. 2139/2004 pentru aprobarea Catalogului privind clasificarea și

duratele normale de funcționare a mijloacelor fixe, cu modificările ulterioare, indiferent de domeniul de activitate al solicitantului ori de domeniul de activitate în care se doreşte realizarea investiţiei propuse prin proiect;

* cheltuielile cu achiziţionarea autovehiculelor și a mijloacelor de transport, aşa cum sunt ele clasificate în Subgrupa 2.3. „Mijloace de transport” menționată în anexa Hotărârii Guvernului nr. 2139/2004 pentru aprobarea Catalogului privind clasificarea și duratele normale de funcționare a mijloacelor fixe, cu modificările ulterioare, indiferent de domeniul de activitate al solicitantului ori de domeniul de activitate în care se doreşte realizarea investiţiei propuse prin proiect;
* cheltuielile cu mobilierul;
* cheltuielile privind achiziţia de dotări / echipamente second-hand;
* amenzi, penalităţi, dobânzi, cheltuieli de judecată şi cheltuieli de arbitraj;
* cheltuielile efectuate înainte de data depunerii cererii de finanţare, cu excepția celor aferente categoriei 14 cheltuieli pentru proiectare și asistență tehnică - 45 cheltuieli pentru consultanță.,
* amortizarea
* Cheltuieli cu telefoanele mobile, tablete.

În cazul în care pe parcursul procesului de verificare evaluare, selecție și contractare sunt identificate cheltuieli încadrate eronat de către solicitant la secțiunea de cheltuieli eligibile se va solicita revizuirea corespunzătoare a bugetului proiectului. In cazul în care, solicitantul de finanțare nu încadrează în categoria cheltuielilor neeligibile, acele cheltuieli care sunt neeligibile conform prevederilor ghidului, până la finalizarea etapei de precontractare, cererea de finanțare va fi respinsă. **Această situație nu poate fi interpretată ca ajustarea valorii solicitate pentru încadrarea în plafonul de minimis.**

# COMPLETAREA CERERILOR DE FINANŢARE

|  |  |
| --- | --- |
| **Atenție** | **Modelul standard al cererii de finanțare este constituit în Anexa nr. 1 la prezentul ghid. Aceasta conține inclusiv instrucțiuni de completare a cererii de finanțare in cadrul aplicației electronice MYSMIS.**  **Pentru a facilita identificarea documentelor ce trebuie anexate la cererea de finanţare vă rugăm să consultaţi secțiunea 5.1. la prezentul ghid.** |

Cererea de finanțare este compusă din:

* Formularul cererii de finanțare, ale cărui secțiuni se completează exclusiv în aplicația electronică MySMIS. **Anexa nr. 1 la acest ghid** prezintă aceste secțiuni și include instrucțiuni, recomandări și clarificări privind modul de completare. Aceste detalii sunt disponibile inclusiv în cadrul aplicației MySMIS, la completarea fiecărei secțiuni în parte.
* **Anexele la formularul cererii de finanțare.** Toate aceste documente vor fi încărcate în MySMIS, în format PDF, prin semnarea digitală, cu semnatură certificată electronică extinsă de către reprezentantul legal al solicitantului.

Pentru unele din anexele enumerate mai jos, acest ghid conține modele standard (e.g. declarația de eligibilitate, declarația de angajament,etc) sau recomandate (planul de afaceri).

|  |  |
| --- | --- |
| **Atenție** | **Certificarea aplicaţiei, precum şi declaraţiile în nume propriu solicitate a fi anexate la cererea de finanţare vor fi semnate olograf/cu semnătură electronică extinsă, vizibilă, certificată în conformitate cu prevederile legale în vigoare, numai de către reprezentantul legal al solicitantului. Documentele astfel semnate vor fi încarcate în MYSMIS sub semnătura electronică extinsă, certificată în conformitate cu prevederile legale în vigoare, a reprezentantului legal al solicitantului pentru conformitate.**  **Declarațiile în nume propriu nu pot fi semnate cu dată mai veche de 3 zile față de data transmiterii cererii de finanțare. În cazul în care se solicită clarificări cu privire la declarațiile în nume propriu, în cazul retransmiterii acestora, data pe documentul retransmis poate fi ulterioară depunerii cererii de finanțare, dar acestea trebuie sa confirme situația de la momentul depunerii cererii de finantare..** |

În cazul în care solicitantul consideră că poate explica o anumită situație și prin alte documente, acesta le poate anexa la cererea de finanțare ca documente facultative/opționale, însă acest aspect nu presupune lipsa documentelor obligatorii solicitate.

Celelalte documente (e.g. documente statutare, documente cadastrale) vor fi scanate, salvate în format PDF, semnate digital similar și încărcate în MySMIS, la completarea cererii de finanțare.

|  |  |
| --- | --- |
| **Atenție** | **Prin excepție, în cazul în care reprezentantul legal al solicitantului este un cetăţean străin nerezident, acesta va împuternici expres o persoană pentru transmiterea cererii de finanţare prin MYSMIS. Cu toate acestea, reprezentantul legal va completa și semna olograf sau cu semnătură electronică extinsă, certificată în conformitate cu prevederile legale în vigoare, modelul de certificare de aplicație –Anexa 1-7 la prezentul ghid, care va fi anexat la cererea de finanțare, precum și declarațiile pe proprie răspundere. Acestea documente vor fi încarcate în MYSMIS si transmise de către persoana împuternicită.**  **In cazul in care reprezentantul legal al solicitantului este un cetăţean roman rezident, nu se accepta imputerniciri ale altor persoane in vederea transmiterii cererii de finantare si anexelor acesteia si angajarii raspunderii persoanei juridice cu privire la toate actele si faptele ce decurg din depunerea cererii de finantare aferente proiectului in cauza.** |

Cererea de finanțare (formularul cererii de finanțare și anexele acesteia) trebuie să fie în limba română. Documentele redactate în altă limbă vor fi însoțite, în mod obligatoriu de traducere legalizată sau autorizată.

Documentele încărcate în aplicația MySMIS, ca parte din cererea de finanțare, trebuie să fie lizibile și complete. Se recomandă așadar, o atenție sporită la scanarea anumitor documente (e.g. planșe, schițe, tabele) de dimensiuni mari, ori care necesită o rezoluție adecvată pentru a asigura lizibilitatea.

## 5.1 Anexele la depunerea cererii de finanțare

Formatul cererii de finanțare cuprinde informațiile necesare pentru completarea corectă și completă a aplicației.

Pentru toate proiectele depuse în cadrul acestui apel de proiecte sunt solicitate documentele de mai jos. Transmiterea acestora se realizează la momentul depuneriicererii de finanțare, cu mențiunea că ele mai pot fi transmise inclusiv în etapa de verificare a conformității administrative și eligibilității, cu condiția să fi existat la depunerea cererii de finanțare și/sau documentul să permită prezentarea de istoric prin care să se demonstreze îndeplinirea criteriului începând cu data depunerii cererii de finanțare. Neindeplinirea acestei conditii obligatorii va conduce la respingerea cererii de finanțare.

Verificarea criteriilor de eligibilitate, într-un context competitiv al apelului, se realizează prin raportare la momentul depunerii cererii de finanțare.

1. Certificarea aplicației

Certificarea aplicației reprezintă o sețiune a cererii de finanțare. Ea se transmite automat odată cu transmiterea cererii de finanțare. Cu toate acestea, în cazul în care reprezentantul legal al IMM este un cetățean străin nerezident se va anexa Anexa 1-7 la prezentul ghid, semnată olograf/cu semnătură electronică extinsă de către acesta.

1. Documente privind identificarea reprezentantului legal[[9]](#footnote-9) al solicitantului

Pentru reprezentantul legal al solicitantului/ împuternicit (dacă este cazul) se va anexa, în mod obligatoriu, la cererea de finanțare, o copie a documentului de identificare (CI/Pașaport).

1. Mandatul special/ împuternicirea specială pentru semnarea (digitală) a certificării aplicației și transmiterea cererii de finanțare prin MYSMIS (exclusiv pentru situația în care reprezentantul legal al aplicantului este un cetățean străin nerezident)

Mandatul special/ împuternicire specială pentru semnarea (digitală) a anumitor documente din cererea de finanțare (dacă este cazul). Persoana împuternicită nu poate semna cererea de finanțare la depunerea în MySMIS, după cum nici declarațiile date în nume propriu de către reprezentantul legal al solicitantului. A se vedea prevederile de **la secțiunea 5 la prezentul ghid** cu privire la asuamrea declarațiilor în nume propriu.

1. Documente statutare, certificatul constatar ONRC și alte documente de înregistrare

În funcție de entitatea juridică aplicantă, se vor anexa documentele statutare. De exemplu:

* Se vor anexa documentele statutare ale solicitantului, după caz: act constitutiv, contract de societate, statut, actualizate în formă consolidată, (Forma consolidată a documentelor statutare se referă la forma actualizată a acestor documente, care corespunde cu informațiile din certificatul constatator ORC, nu la o formă care să conțină mențiuni cu privire la toate modificările efectuate până la momentul consolidării). Informațiile din documentele statutare trebuie să corespundă cu informațiile ce reies din Certificatul constatator ORC.
* Furnizare informații extinse, emise de Oficiul Registrului Comerţului de pe lângă tribunalul unde îşi are sediul solicitantul, cu cel mult 30 de zile calendaristice înainte de data depunerii cererii de finanțare. Este acceptat inclusiv documentul furnizat online de către ONRC, prin serviciul InfoCert.

Documentele furnizate prin InfoCert se supun dispoziţiilor Legii nr. 455/2001, privind semnătura electronică (cu modificările şi completările ulterioare) şi dispoziţiilor Legii nr. 451/2004 privind marca temporală (cu modificarile şi completările ulterioare) şi conţin următoarele elemente de siguranţă:

Semnătura electronică calificată - asigură autenticitatea, integritatea, non-repudierea (certitudinea că a fost emis de către ONRC), confidenţialitatea documentului şi este legată de datele în formă electronică la care se raportează, în aşa fel încât orice modificare ulterioară a acestora este identificabilă;

Marcare temporală – asigură o amprentă unică a documentului, care atestă faptul că documentul a fost emis la data şi ora precizată, confirmând existenţa informaţiilor semnate la un anumit moment de timp;

Watermark (marcaj grafic pe fundalul doumentului) - reprezintă o modalitate de protecţie a documentului, ce împiedică falsificarea sau copierea neautorizată a acestuia;

Cod de bare – cod unic de identificare aplicat documentului, care oferă avantajul de a codifica informaţii despre cererea prin care s-a eliberat documentul, printr-un şir de caractere, care ulterior poate fi verificat prin accesarea funcţionalităţii de "Verificare document" din cadrul serviciului online InfoCert.

Documentele statutare doveditoare trebuie să fie în conformitate cu legislația în vigoare la data depunerii cererii de finanțare.

1. Ultimele situaţii financiare ale solicitantului

* Bilanţul prescurtat (Formular 10)
* Contul de profit şi pierdere (Formular 20)
* Datele informative (Formular 30)
* Situația activelor imobilizate (Formular 40)

Se vor anexa situațiile financiare anuale aferente exercițiului fiscal anterior depunerii cererii de finanțare, inclusiv dovada depunerii la Ministerul Finantelor (recipisa).

Situațiile financiare anuale depuse vor fi aprobate de organele statutare ale solicitantului, în conformitate cu prevederile legale în vigoare. Se vor anexa situațiile financiare anuale aferente exercițiului fiscal anterior depunerii cererii de finanțare, aprobate de organele statutare ale solicitantului. Astfel, în cazul cererilor de finanțare depuse în 2022, situațiile financiare anexate sunt cele aferente anului 2021, aprobate de organele statutare ale solicitantului. În lipsa formularelor standard ale bilanțului, aferente exercițiului financiar, aprobate de Ministerul Finanțelor, situațiile financiare pot fi întocmite cu ajutorul celui mai recent program de asistență pus la dispoziția entităților gratuit de unitățile teritoriale ale MF. În cazul în care situațiile financiare respective (aferent anului financiar anterior depunerii cererii de finanțare) sunt deja depuse la unitățile teritoriale ale Ministerului Finanțelor se vor transmite acestea inclusiv cu inclusiv dovada depunerii.

În situația în care procesul de evaluare și selecție a unei cereri de finanțare continuă într-un nou exercițiu financiar, AM/OI va solicita date și/sau documente relevante (spre ex. calculul numărului mediu de salariați, extrase din registrul de evidență a salariaților) aferente exercițiului financiar încheiat, în scopul verificării încadrării în categoriile IMM precum și încadrării solicitantului în categoria intreprinderilor în dificultate, chiar dacă situațiile financiare nu vor fi fost încă aprobate de adunarea generală a acţionarilor sau asociaţilor.

* Balanța analitica decembrie (anul anterior depunerii cererii de finanțare), din care să rezulte în clar dacă societatea a realizat venituri in anul anterior depunerii cererii de finanțare din activități de cercetare,

1. Acolo unde este cazul, situaţiile financiare anuale ale entităților identificate ca întreprinderi partenere și/sau legate cu solicitantul (aprobate de adunarea generală a acționarilor sau asociaților respectivelor entități), conform Declarației privind încadrarea întreprinderii în categoria IMM, aferente exercițiului fiscal anterior depunerii cererii de finanțare
2. Declarația de eligibilitate (conform modelului la prezentul ghid) pentru solicitant, unde este cazul. Se vor anexa și decizii privind recuperarea ajutoarelor de stat şi dovezi ale efectuării plăţii, dacă este cazul.
3. Declarația privind încadrarea în categoria de IMM și, dacă este cazul, Calculul pentru întreprinderi partenere sau legate (conform modelului standard din Anexa 1.3.a. la ghidul specific)
4. Declarație privind eligibilitatea TVA aferente cheltuielilor ce vor fi efectuate în cadrul proiectului propus spre finanțare din instrumente structurale (model standard în Anexa 1.4 la prezentul ghid).
5. Certificatul de înregistrare în scopuri de TVA (dacă este cazul)
6. Declarația de angajament pentru sumele ce implică contribuția solicitantului și hotărârea organului statutar privind angajarea fondurilor în cadrul entității juridice.
7. Hotărârea de aprobare a bugetului proiectului, cu menționarea contribuției la cheltuielile eligible și neeligibile ale proiectului și a reprezentantului legal al solicitantului de finanțare desemnat pentru a reprezenta societatea în cadrul proiectului, emisă de organele statutare ale solicitantului.

Contribuția financiară proprie a solicitantului pentru implementarea proiectului, este constituită fie din resurse proprii, fie din resurse atrase, sub o formă care să nu facă obiectul nici unui alt ajutor public.

1. Documente care atestă dreptul de proprietate privată/concesiune/ superficie/uzufruct/ folosință cu titlu gratuit/dreptul ce rezultă dintr-un contract de comodat/închiriere/ locațiune

Se vor anexa următoarele documente:

* **Contractul de proprietate, concesiune, superficie, uzufruct, folosinţă, comodat sau închiriere/locațiune.**
* **Documentele cadastrale şi dovada înregistrării imobilelor în registre (extras de carte funciară din care să rezulte intabularea drepturilor mai sus menţionate, precum și încheierea),** în copie și în termen de valabilitate la data depunerii (emis cu maxim 30 de zile calendaristice înaintea depunerii proiectului). Prin excepţie, pentru demonstrarea drepturilor rezultate din contractele de comodat şi inchiriere nu este necesară anexarea de extrase de carte funciară.

În cazul în care consideră necesar OI/AM poate solicita și alte documentele care să demonstreze drepturile reale/de creanță mai sus menţionate.

In cadrul contractelor mai sus menționate, trebuie identificate clar: adresa completă a locului de implementare, suprafața terenului și suprafața clădirii și perioada pentru care s-a incheiat contractul.

Nu se acceptă înscrierea provizorie a dreptului de proprietate sau a celorlalte drepturi reale menționate în cadrul prezentului ghid.

1. Certificat de atestare fiscală, referitor la obligațiile de plată la bugetul local și bugetul de stat ale solicitantului

Extrasul de atestare fiscală trebuie să fie în termen de valabilitate. Solicitantul, prin documentele anterior menționate trebuie să demonstreze că a achitat obligaţiile de plată nete către bugetul de stat și respectiv bugetul local în ultimul an calendaristic până la data semnării contractului de finanțare.

Certificatul privind obligațiile de plată de la bugetul local se depune pentru fiecare punct de lucru situat în cadrul unei unități administrativ teritoriale distincte, chiar dacă activitățile prestate (la nivel de cod CAEN) în fiecare punct de lucru sunt diferite.

1. Certificatul de cazier fiscal al solicitantului

Certificatul de cazier fiscal trebuie să fie în termen de valabilitate, conform prevederilor OG nr. 39/2015 privind cazierul fiscal.

1. Planul de afaceri (conform modelului din Anexa 1.5. la ghidul specific)
2. Documente care atesta nivelul de dezvoltare tehnologică TRL 3

* Raport privind prezentarea ipotezelor cercetării și a rezultatelor ce se așteaptă a fi obținute; si/sau
* Studii analitice și experimentale la scară de laborator; si/sau
* Rezultatele testelor de laborator pentru determinarea parametrilor de interes și compararea cu predicțiile teoretice pentru sub-sistemele critice.

1. Planul de amplasare a echipamentelor
2. Fundamentarea rezonabilității costurilor

Pentru activele corporale si necorporale din cadrul proiectului se vor prezenta documente justificative care au stat la baza stabilirii costului aferent (minimum trei oferte de preț și prețuri unitare provenite din surse verificabile și obiective etc). Ofertele de preț se vor prezenta pentru produse comparabile, cu specificații tehnice comparabile.

1. Fișele de post pentru justificarea componentei salariale

Se vor anexa fișele de post pentru care se solicită rambursarea cheltuielilor salariale. În cadrul cererii de finanțare se va justifica modalitatea de calcul a sumelor bugetate cu privire la costurile salariale.

De asemenea, în fișele de post se va specifica, dacă este cazul, dacă unul sau mai mulți din membrii ai echipei de implementare a proiectului au statut de Doctorat/PhD/ cercetător/ profesor universitar in domeniul de activitate in care se dezvolta conceptul.

1. Dacă este cazul, contractul de parteneriat cu o Instituție de cercetare/ Universitate pentru a sprijini implementarea proiectului.
2. Consimțământ privind prelucrarea datelor cu caracter personal

Acest document se depune pentru reprezentantul legal al solicitantului de finanțare și pentru împuternicit (dacă este cazul)

A se vedea prevederile secțiunii de mai jos, cu privire la posibilitatea solicitării de clarificări/completări cu privire la documentele de mai sus, precum și prevederile anexei 1-1 la prezenta. De asemenea, în cadrul secțiunii de mai jos sunt **menționate documentele ce trebuie transmise de solicitant în etapele de precontractare/contractare.**

# PROCESUL DE EVALUARE, SELECȚIE, PRECONRACTARE, CONTRACTARE

Cererile de finanțare depuse în cadrul intervalului menționat în cadrul **Secțiunii 2.2 la prezentul ghid** vor parcurge un proces de verificare, evaluare și contractare descris mai jos. Prezenta secţiune se completează cu prevederile **Ghidului general, din secţiunea 8,** cu privire la tipul de apel competitiv. În cazul în care prezentul ghid conține dispoziții ce pot intra în contradicție cu prevederile Ghidului general, complementaritatea prevederilor celor două documente se interpretează în sensul aplicării dispozițiilor prezentului ghid, AMPOR putând interpreta prin instrucțiuni sensul acestora prin raportate exclusiv la prevederile prezentului apel.

Mecanismul de aplicare este unul necompetitiv, în consecințănumai proiectele depuse care se încadrează în 120% din alocare trebuie să parcurgă etapele de verificare, evaluare, selecție şi contractare.

Celelalte proiecte vor fi incluse in lista de rezerva, fara demararea/parcurgerea etapelor procesului de evaluare și selecție (verificarea conformității administrative și eligibilității, evaluarea tehnică și financiară).

#### 6.1 Care sunt etapele procesului de evaluare, selecție și contractare a proiectelor?

### Conformitate administrativă și eligibilitate.

După depunerea cererii de finanţare, se vor analiza și verifica respectarea tuturor criteriilor de conformitate administrativă și eligibilitate menționate **în cadrulprezentul ghid și respectiv în Anexa 1**. Astfel, verificarea conformităţii administrative şi eligibilităţii va urmări în principal, existenţa şi forma cererii de finanţare şi a anexelor, valabilitatea documentelor, precum şi respectarea criteriilor de eligibilitate.

Existența și conformitatea cererii de finanțare, inclusiv a anexelor solicitate, fac obiectul verificării cererii de finanțare, efectuate de Organismul intermediar POR din cadrul agenției pentru dezvoltare regională din regiunea în care proiectul urmează a fi implementat.

Prin excepție de la **secțiunea 8 din cadrul ghidului general**, se pot solicita două clarificări asupra tuturor aspectelor aferente criteriilor incluse în cadrul grilei de verificare a conformității administrative și eligibilității, cu termen de răspuns de maxim 5 zile lucrătoare (pentru prima clarificare) sau maximum 3 zile lucrătoare (pentru a două clarificare) . Termenele anterioare menționate pot fi prelungite o singura dată, în mod justificat, cu același număr de zile lucrătoare ca pentru clarificare.

Se acceptă depunerea de documente suplimentare în urma solicitării de clarificări, însă analiza îndeplinirii criteriilor de eligibilitate se realizează începând cu data depunerii cererii de finanțare.

**Se pot solicita completări şi/sau chiar documentele obligatorii de la depunerea cererii de finanţare cu condiţia ca acestea să fi existat la momentul respectiv, chiar dacă acestea nu au fost transmise în MYSMIS.** Astfel, lipsa oricărui document din lista menționată **la secțiunea 5.1 la prezentul ghid**, din cererea de finanțare depusă în cadrul MySMIS, poate conduce la respingerea cererii de finanțare pe motiv de neconformitate administrativă în condițiile în care, în urma solicitării de clarificări din cadrul etapei de verificare a conformității administrative și eligibilității, nu se demonstrează existența documentului la data depunerii cererii de finanțare, sau acolo unde documentul permite, din istoricul inclus in cadrul respectivului document nu se demonstrează îndeplinirea criteriului la data depunerii cererii de finanțare (eg. extras de carte funciară cu istoric). Va atragem atenția ca din extrasele de carte funciară cu istoric trebuie să rezulte intabularea drepturilor solicitate prin ghidul specific, acolo unde este cazul, la data depunerii cererii de finanțare. Pentru declarațiile în nume propriu, în urma solicitării de clarificări se poate transmite reconfirmare a situațiilor prevăzute în declațiile respective la data depunerii cererii de finanțare.

Analiza criteriilor de conformitate administrativă la depunerea cererii de finanțare se realizează în avantajul solicitantului cu mențiunea că dacă documentele depuse ulterior contrazic declarațiile pe proprie răspundere ale solicitantului, cererea de finanțare poate fi respinsă de la finanțare. Solicitarea unui document necesar pentru finalizarea verificării unei etape și nedepunerea acestuia poate conduce la respingerea cererii de finanțare.

Proiectele respinse în cadrul acestei etape pot fi redepuse în cadrul apelului de proiecte în care au fost depuse inițial, cu condiția respectării termenului limită sau condițiilor de închidere a apelului în conformitate cu prevederile prezentului ghid. Toate proiectele redepuse sunt considerate din punct de vedere procedural proiecte nou-depuse.

Clarificările și documentele transmise vor respecta prevederile prezentului ghid legate de transmiterea cererii de finanțare și a anexelor la acesta.

### Evaluarea tehnică și financiară, inclusiv vizita la fața locului

Procesul de evaluare și selecție, inclusiv vizita la fața locului a proiectelor în cadrul prezentului apel de proiecte are la bază prevederile prezentului ghid, precum și prevederile **Ghidului general, sub-secțiunea 8.2.1**, cu excepțiile prevăzute în cadrul prezentei subsecțiuni.

De asemenea, în cadrul acestei etape experţii evaluatori (prin secretariatul asigurat de Organismul intermediar) pot solicita o singură clarificare privind cererea de finanţare, cu depunctarea corespunzătoare la criteriile care au necesitat clarificari. Termenul de răspuns la această clarificare este de maximum 5 zile lucrătoare de la data transmiterii acesteia de către OI, termen care poate fi prelungit în mod justificat cu până la 5 zile lucratoare.

Nu pot fi redepuse proiectele după ce au fost respinse în cadrul etapei de evaluare tehnică și financiară.

De asemenea, retragerea proiectelor din procesul de evaluare, selecție și contractare se poate realiza în conformitate cu ***secțiunea 8.3 la Ghidul general.***

### Etapa precontractuală

Dacă proiectul a parcurs cu succes etapele de verificare a conformității administrative și eligibilității și evaluare tehnică și financiară, se va demara etapa precontractuală.

Prin excepție de la ghidul general, termenul maxim aferent etapei de precontractare, inclusiv pentru clarificarea tuturor aspecte legate de documentația depusă este de **15 zile calendaristice**, calculate de la data transmiterii notificării OI cu privire la demararea respectivei etape. Prin termenul de 15 de zile anterior menţionat se calculează fără a lua în calcul ziua transmiterii adresei privind demararea etapei precontractuale şi ziua în care se împlineşte. De exemplu, adresa pentru demararea etapei de precontractare a fost transmisă în data de 01.04.2022, termenul de 15 zile expiră în data 17.04.2022. Similar se calculează toate celelalte termene din cadrul prezentului ghid.

În termenul anterior menționat, solicitantul va transmite o declarație pe proprie răspundere cu privire la documentele, depuse la cererea de finanțare, care au suferit actualizări/modificări ale informațiilor incluse în cadrul acestora și anexarea acestora. (ex modificări ale documentelor statutare ale solicitantului, actualizări ale situațiilor financiare, fie ca urmare a depunerii la organele fiscale, fie ca urmare a încheierii unui nou an fiscal ale aplicantului si/sau ale întreprinderilor legate/partenere, declarațiile pe proprie răspundere, certificatul constatator, certificatele fiscale, certificatul de cazier fiscal, modificări asupra documentelor ce dovesc drepturile reale/de creanță prevăzute în cadrul prezentului ghid specific, inclusiv asupra extraselor de carte funciară anexate la cererea de finanţare, orice alt document din lista celor anexate la formularul cererii de finanțare, actualizat, dacă au intervenit modificări). Declarația respectivă va avea anexate documentele care au suferit modificări /actualizări.

Identificarea unor situații care duc la concluzia că solicitantul nu a transmis in etapa de precontactare actualizări ale documentelor solicitate poate conduce la respingerea cererii de finanțare. Netransmiterea în perioada celor 15 zile calendaristice a declarației și a documentelor care au suferit modificări, precum și nerespectarea recomandărilor obligatorii de realizat din etapa CAE și ETF conduce la respingerea cererii de finanțare.

Vizita la fața locului se efectuează de către OI, însoțit de un expert tehnic dacă consideră necesar, pe parcursul etapei de de precontractare. În funcție de numărul de proiecte OI poate solicita AM, aprobarea unei proceduri de eșanionare a proiectelor pentru care se efectuează vizita la fața locului.

### Etapa de contractare OI/AM

Solicitanţii la finanțare au obligația de a respecta legislaţia în vigoare la nivel naţional şi european, inclusiv a modificărilor intervenite pe parcursul procesului de verificare şi evaluare sau contractare a proiectelor, modificări intervenite ulterior lansării prezentului ghid și/sau ale ghidurilor specifice apelurilor de proiecte.

În cazul în care în etapa de contractare AM/OI consideră că este necesar retransmiterea unor documente actualizate din cele depuse la cererea de finanțare le va solicita prin clarificările aferente etapei respective. Netransmiterea clarificărilor și/sau a documentelor solicitate poate conduce la respingerea cererii de finanțare.

De asemenea, identificarea unor aspecte ce pot îmbunătăți procesul de verificare şi evaluare sau contractare poate determina **solicitări de documente suplimentare din partea AMPOR, solicitări la care potențialii beneficiari au obligația de a răspunde, în caz contrar cererea de finanțare putând fi respinsă din procesul menţionat.**

Contractarea proiectelor în cadrul prezentului apel se poate realiza atâta timp cât sunt în vigoare normele privind ajutorulul de minimis în baza cărora a fost emisă schema aplicabilă, în caz contrar proiectele fiind respinse de la finanțare.

În urma verificării documentațiilor de contractare AMPOR își rezervă dreptul de a refuza contractarea unor proiecte care nu îndeplinesc criteriile de verificare şi evaluare, atât la momentul depunerii cererii de finanțare, cât și în etapa precontractuală/contractuală. De asemenea, AMPOR își rezervă dreptul de a respinge documentațiile de contractare pentru solicitanții care refuză să furnizeze răspunsuri la clarificările solicitate si/sau le furnizează incomplet. În acest sens, AMPOR va respinge documentațiile de contractare, oferind posibilitatea solicitanților să depună contestații în conformitate cu prevederile prezentului ghid.

Solicitantul va fi exclus din procesul de evaluare, selecţie și contractare pentru acordarea finanţării şi cererea de finanţare respinsă, în cazul în care acesta:

* a indus grav în eroare Autoritatea de Management, Organismul Intermediar sau comisiile de evaluare şi selecţie, prin furnizarea de informaţii incorecte, ce sunt luate în considerare în procesul de evaluare, sau dacă a omis furnizarea acestor informaţii sau dacă solicitantul a pus la dipoziţie informaţii incomplete
* a încercat să obţină informaţii confidenţiale sau să influenţeze comisiile de evaluare şi selecţie sau Autoritatea de Management/Organismul Intermediar în timpul procesului de evaluare.

ATENȚIE

**La data acordării finanțării** (data semnării contractului de finanțare), solicitantul va prezenta o declarație pe propria răspundere cuprinzând cel puțin următoarele:

* Solicitantul își menține încadrarea în categoria de întreprindere eligibilă în conformitate cu prevederile prezentului ghid specific
* Solicitantul nu se încadrează în categoria întreprinderilor în dificultate în conformitate cu prevederile prezentului ghid specific
* Ajutoarele de stat/ de minimis primite în ultimii doi ani fiscali, inclusiv până la data semnării contractului de finanțare, la nivelul întreprinderii unice.
* Solicitantul respectă, la data semnării contractului de finanțare pentru proiectul depus, îndeplinirea regulilor de cumul din cadrul schemei de minimis aplicabile în cadrul apelului de proiecte, precum și celelalte criterii de eligibilitate.

În sensul celor de mai sus, solicitantul redepune, la data semnării contractului de finanțare, **Declarația de eligibilitate** datată cu data semnării contractului de finanțare.

Modalitatea de relaționare procedurală AMPOR-OI va fi stabilită prin instrucțiuni interne emise de AMPOR.

Procedura de contractare a proiectelor în cadrul prezentului apel de proiecte se realizează în conformitate cu **prevederile de mai jos.**

#### 6.2 Care sunt clauzele contractuale aplicabile ?

Modelul standard de contract de finanțare utilizat pentru contractarea proiectelor selectate în urma procesului de evaluare și selecție în cadrul POR 2014-2020 este cel prezentat în cadrul ***anexei 10.6 la Ghidul general. Condițiile respective de acordare a finanțării se completează cu*** clauzele specifice aplicabile prezentului apel de proiecte menționate în cadrul ***anexei 5 la prezentul ghid***.

MDLPA /AMPOR poate opera modificări/ajustări asupra formei de contract pe parcursul derulării prezentului apel pentru ajustarea cu modificările legislative, dacă este cazul. MDLPA/AMPOR își rezervă dreptul de a modifica sau introduce noi clauze contractuale.

#### 6.3 Depunerea și soluționarea contestațiilor

Depunerea și soluționarea contestațiilor în cadrul prezentului apel de proiecte se realizează în conformitate cu ***secțiunea 8.4 din cadrul Ghidului general.*** Toate contestatiile transmise prin MYSMIS nu vor fi luate în considerare/analizate, decât în măsura în care sunt înaintate de către OI/ADR la AMPOR. Termenele de soluționare, în acest caz, se vor calcula de la data înregistrării al MDLPA a adresei de înaintare a OI/ADR.

# PREVEDERI FINALE

Prevederile prezentului ghid primează asupra ghidului general precum și asupra extraselor incluse în cadrul apelurilor de proiecte care se lansează prin MYSMIS. Solicitanții la finanțare nu se pot prevala doar de extrasele din cadrul prezentului document, incluse doar spre informarea acestora în cadrul aplicației MYSMIS în cadrul apelurilor aferente prezentului ghid.

AMPOR poate emite instrucțiuni asupra modalității de punctare și de aplicare prevederilor grilelor anexate la prezentul ghid, cu condiția publicării acestora și respectării principiului privind tratamentul nediscriminatoriu al tuturor solicitanților la finanțare, asigurând totodată și transparența sistemului de evaluare și selecție în cadrul prezentului apel.

Nu se aplică în cadrul prezentului ghid prevederile Ghidului general referitoare la procesul de evaluare, selecție şi contractare privind ITI Delta Dunării sau SUERD.

# ANEXE

În cadrul prezentului Ghid nu se aplică anexele și modelele standard din cadrul ***secțiunii 10 a Ghidului general care sunt reluate în cadrul prezentului ghid si/sau care contravin cu acestea.***

De asemenea, la prezentul document sunt anexate următoarele:

**Anexa nr. 1 – Formular Cerere de finanțare**

**Anexa nr. 1-1 – Declarație de eligibilitate**

**Anexa nr. 1-2 – Declarație de angajament**

**Anexa nr. 1-3 – Declarație privind încadrarea în categoria IMM**

**Anexa nr. 1-3 a - Regulile, principiile și recomandările de mai jos sunt destinate potențialilor solicitanți, ca sprijin în completarea Declarației privind încadrarea întreprinderii în categoria IMM**

**Anexa nr. 1-4 – Declarație de eligibilitate privind TVA**

**Anexa nr. 1-5 – Plan de afaceri**

**Anexa nr. 1-6 – Declarație modificări**

**Anexa nr. 1-7 – Certificarea aplicației**

**Anexa nr. 1-8 – Consimțământ privind prelucrarea datelor cu caracter personal**

**Anexa nr. 2 - Lista sectoarelor pentru care nu se acordă sprijin financiar**

**Anexa nr. 2 a – Lista domeniilor-subdomeniilor de specializare inteligentă si sanatate**

**Anexa nr. 3 - Grila de verificare a conformității administrative și eligibilității**

**Anexa nr. 4 – Grila de evaluare tehnică și financiară**

**Anexa nr. 5 – Clauze specifice**

1. În cadrul fiecărei Agenții pentru Dezvoltare Regională funcționează câte un Organism Intermediar, căruia i s-au delegat atribuţii cu privire la implementarea POR 2014-2020. [↑](#footnote-ref-1)
2. Orice activitate care constă în furnizarea de bunuri și servicii pe o piață constituie o activitate economică [↑](#footnote-ref-2)
3. 4 Cazul C-248/84 Germania vs. Comisia Europeană, 1987, http://eur-lex.europa.eu/resource.html?uri=cellar:778cd864-a494-469b-a478-615e46d0bbaa.0002.06/DOC\_1&format=PDF [↑](#footnote-ref-3)
4. Numărul mediu de salariaţi şi valoarea activelor totale/cifrei de afaceri aferente a două perioade contabile aprobate consecutive, anterior anului în care se depune cererea de finațare [↑](#footnote-ref-4)
5. REGULAMENTUL (UE) NR. 1301/2013 privind Fondul European de Dezvoltare Regională și dispozițiile specifice aplicabile obiectivului referitor la investițiile pentru creștere economică și locuri de muncă și de abrogare a Regulamentului (CE) nr. 1080/2006 la articolul 3 [↑](#footnote-ref-5)
6. În cazul întreprinderilor care efectuează transport rutier de mărfuri în numele unor terți sau contra cost, plafonul este de 100.000 de euro pe o perioadă de 3 ani fiscali consecutivi. [↑](#footnote-ref-6)
7. În cazul întreprinderilor care efectuează transport rutier de mărfuri în numele unor terți sau contra cost, plafonul este de 100.000 de euro pe o perioadă de 3 ani fiscali consecutivi. [↑](#footnote-ref-7)
8. Ratele de schimb InforEuro sunt publicate la adresa <http://ec.europa.eu/budget/contracts_grants/info_contracts/inforeuro/inforeuro_en.cfm> [↑](#footnote-ref-8)
9. reprezentantul legal care îşi exercită atribuţiile de drept [↑](#footnote-ref-9)